Əmək və Əhalinin Sosial Müdafiəsi Nazirliyində BƏT-in Şərqi Avropa və Mərkəzi Asiya ofisinin rəhbəri ilə görüş olub\nƏmək və Əhalinin Sosial Müdafiəsi Nazirliyində BƏT-in Şərqi Avropa və Mərkəzi Asiya ofisinin rəhbəri ilə görüş olub\nƏmək və Əhalinin Sosial Müdafiəsi Nazirliyində ölkəmizdə səfərdə olan Beynəlxalq Əmək Təşkilatının (BƏT) Şərqi Avropa və Mərkəzi Asiya ofisinin rəhbəri Olqa Kulayeva ilə görüş keçirilib.\nNazirliyin ictimaiyyətlə əlaqələr şöbəsindən AZƏRTAC-a bildiriblər ki, əmək və əhalinin sosial müdafiəsi naziri Səlim Müslümov Azərbaycan Prezidenti İlham Əliyevin rəhbərliyi ilə aparılan uğurlu islahatların ölkəmizdə dayanıqlı sosial-iqtisadi inkişafın təmin olunmasına şərait yaratdığını vurğulayıb. Aparılan islahatlar iqtisadiyyatın sahəvi və coğrafi şaxələndirilməsi şəraitində əmək ehtiyatlarından istifadə və məşğulluq imkanlarının artmasını stimullaşdırıb. Ölkədə ənənəvi kənd təsərrüfatı sahələrinin dirçəldilməsinin, əkin sahələrinin genişləndirilməsinin kənd rayonlarında vətəndaşlara məşğulluq və gəlirlərini artırmaq imkanı yaratdığını bildirən nazir həyata keçirilən aktiv məşğulluq proqramlarının bu müsbət proseslərə fəal dəstək olduğunu bildirib.\nO.Kulayeva Azərbaycanın əmək, məşğulluq və sosial müdafiə sahəsində dünyanın ən nüfuzlu təşkilatının - Beynəlxalq Əmək Təşkilatının (BƏT) siyasətini müəyyən edən İdarə Heyətində təmsil olunmaq hüququ qazanması ilə bağlı Azərbaycan Respublikasının hökumətini bir daha təbrik edib. Bu orqanın fəaliyyətində Azərbaycanın iştirakı beynəlxalq əmək standartlarının hazırlanması, təbliği və tətbiqi üzrə geniş fəaliyyət spektrinə malik olan BƏT-in siyasi qərarlarının qəbulunda, əmək, məşğulluq, layiqli əmək, sosial müdafiə sahəsi üzrə beynəlxalq səviyyədə mütərəqqi təşəbbüslərin təbliğində və yayılmasında ölkənin yaxından və fəal iştirakına, BƏT-lə praktik əməkdaşlıq müstəvisinin daha da genişlənməsinə şərait yaradacaq.\nGörüş zamanı ölkədə dövlət məşğulluq siyasətinin həyata keçirilməsi istiqamətində Azərbaycan Respublikası ilə BƏT arasında əməkdaşlıq, xüsusilə də Azərbaycan Hökuməti ilə Beynəlxalq Əmək Təşkilatı arasında 2016-2020-ci illər üçün əməkdaşlıq prioritetlərini və çərçivəni müəyyən edən ikinci Layiqli Əmək üzrə Ölkə Proqramı çərçivəsində birgə fəaliyyətlər və onların nəticələri bir daha müzakirə olundu, növbəti tədbirlər müəyyən olunub.\nS.Müslümov dövlət başçısının 7 aprel 2016-cı il tarixli Sərəncamının icrası olaraq, ölkəmizdə işaxtaran və işsiz vətəndaşların özünüməşğulluğuna yönələn proqramın həyata keçirilməsi sahəsində BƏT-lə əməkdaşlığın yüksək dəyərləndirildiyini qeyd edib. BƏT-in dəstəyi ilə artıq Azərbaycanda özünüməşğulluq proqramı üzrə əldə olunan uğurlu təcrübədən gələcəkdə digər ölkələrdə də oxşar proqramların icrası zamanı istifadə oluna bilər.\nÖtən ay Azərbaycan Prezidenti İlham Əliyev tərəfindən “İşsizlikdən sığorta haqqında” Qanunun təsdiqləndiyini xatırladan S.Müslümov növbəti ilin əvvəlindən qüvvəyə minəcək bu qanunun dəfələrlə çox insanın ailə əməyinə əsaslanan təsərrüfatlarını qurmaları üçün özünüməşğulluq proqramına cəlb olunmasına əsaslı təminat yaradacağını da diqqətə çatdırıb.\nBƏT-in ofis rəhbəri Azərbaycanda dövlətin gənclər siyasətinin gənclərin məşğulluğuna yönələn kompleks tədbirləri də əhatə etməsinin, xüsusən ölkədə gənclərin əmək bazarının tələblərinə uyğun peşə-ixtisas bacarıqlarına malik olmasına yönələn tədbirlərin faydalı olduğunu söyləyib. Bununla yanaşı, ölkədə işçilərin sosial-müdafiəsinin gücləndirilməsi, işəgötürən – işçi arasında əmək münasibətlərinin rəsmiləşdirilməsi və qeyri-formal məşğulluğun qarşısının alınması istiqamətində həyata keçirilən tədbirlər yüksək qiymətləndirilib. O.Kulayeva BƏT-in Azərbaycanda özünüməşğulluq və uğurla həyata keçirilən digər sahələrdəki islahatlara müvafiq dəstəyi verməkdə davam edəcəyini bildirib.\nQeyd olunub ki, 2017-ci ilin 1-5 oktyabr tarixlərində Türkiyə Respublikasının İstanbul şəhərində keçiriləcək BƏT-in Avropa Regional Konfransında Azərbaycan Respublikasının məşğulluq və əmək münasibətlərinin tənzimlənməsi sahəsində təcrübəsi nümunə kimi göstəriləcəkdir (əmək münasibətlərinin tənzimlənməsi, Üçtərəfli Komissiyanın yaradılması və fəaliyyəti və s.).\nGörüşdə gələn ilin may ayında BƏT-in Baş direktoru Qay Rayderin Azərbaycana nəzərdə tutulan səfəri, BƏT-in 10-cu Avropa Regional İclasında Azərbaycanın iştirakı, iclas çərçivəsində keçiriləcək görüşlər və gələcək əməkdaşlıq istiqamətləri müzakirə olunub.


Ana səhifə » Qəzetin pdf formatı\t» Malik Həsənov: Azərbaycan dünyada güclü və nüfuzlu dövlət kimi tanınır\n“Prezident İlham Əliyevin rəhbərliyi ilə həyata keçirilən uğurlu daxili və xarici siyasət kursu Azərbaycanın qüdrətinin daha da artmasını təmin edib, ölkəmiz qarşısında yeni perspektivlər açılıb. Bu gün Azərbaycan dünyada güclü, nüfuzlu dövlət kimi tanınır, qazanılan uğurlar dinamik inkişafın davamlı xarakter daşıdığını göstərir”. Bu fikirləri Milli Məclisin deputatı Malik Həsənov deyib.\nOnun sözlərinə görə, Azərbaycanın uğurları, beynəlxalq imicinin möhkəmlənməsi anti-Azərbaycan dairələr tərəfindən böyük narahatlıqla qarşılanır. “Bu dairələr Azərbaycanın milli gücünün daha da artmasını, yeni parlaq nailiyyətlər qazanmasını istəmirlər. Ona görə ölkəmizin yüksək beynəlxalq nüfuzuna kölgə salmaq üçün müxtəlif cəhdlərlə çıxış edirlər. Son zamanlar həmin ermənipərəst dairələr tərəfindən Azərbaycana qarşı yeni qarayaxma kampaniyası başlanılıb”,-deyən millət vəkili əlavə edib ki, bu cür vasitələrlə ölkəmizə təzyiq göstərmək, onun uğurlarının üzərinə kölgə salmaq mümkün deyil.\nMilli Məclisin deputatı əlavə edib ki, Azərbaycan öz yolunda əmin addımlarla irəliləyir. Onun sözlərinə görə, ölkəmiz dinamik inkişafını davam etdirərək yeni möhtəşəm uğurlar qazanacaq.


“Bu şəhərdə”nin biletləri müəllimlərə məcburi satılıb? – Aktor.az\n“Bu şəhərdə”nin biletləri müəllimlərə məcburi satılıb?\n“Qafqazinfo”ya adını açıqlamaq istəməyən müəllim xəbərin doğru olduğunu qeyd edib. Bildirib ki, dünən və bu gün baş tutacaq konsertin biletlərinin qiyməti 40 manatdır: “Bütün məktəblərə məcburi olaraq bilet verilib və pul müəllimlərdən yığılır. Bəzi məktəblərə 2, bəzilərinə isə 6 bilet paylanılıb”.\n← İranda ölənlərin sayı 20 nəfərə çatıb\nAzərbaycanda akkumulyatorlar istehsal ediləcək →\nBayraq dirəyindəki korrupsiyanın üstü açıldı – Pirverdiyev yola salınır?\n20 Dekabr 2017 Redaktor


Ana səhifə » Daxili siyasət » Bakıda “COMMONIST” müasir incəsənət sərgisi açılıb\nBakıda “COMMONIST” müasir incəsənət sərgisi açılıb\nAzərbaycanın birinci xanımı Mehriban Əliyeva açılış mərasimində iştirak edib\nDünən “YARAT!” Müasir İncəsənət Məkanında “COMMONIST” layihəsi çərçivəsində multikulturalizm mövzusuna həsr olunmuş sərgi açılıb.\nAzərbaycanın birinci xanımı Mehriban Əliyeva və Heydər Əliyev Fondunun vitse-prezidenti Leyla Əliyeva açılış mərasimində iştirak ediblər.\nAzərTAc xəbər verir ki, sərgidə həyəcanlandırıcı mövzuya tamamilə müxtəlif baxışlarını əks etdirən 19 rəssamın işi nümayiş olunur. Layihənin “COMMONIST” adı hər hansı siyasidən çox, daha geniş, universal mənaya çağırışdır. “COMMONIST” sağ və ya sol baxışlara malik vətəndaş deyil, insan birgə yaşayışının dəyişən qaydaları ilə barışmaq məcburiyyətində olan vətəndaşdır. O, öz mülahizələrində ümumbəşəri dəyərləri rəhbər tutur.\nMultikulturalizm yeni və çox sürətlə inkişaf edən hadisə kimi açıq həyəcandan və inadkar imtinadan tutmuş utancaq ümidə qədər son dərəcə ziddiyyətli reaksiyaya səbəb olur.\nMultikulturalizmə siyasətçilər, sosioloqlar, filosoflar və yazıçılar tərəfindən yüzlərlə təriflər verilmişdir. “YARAT!” Müasir İncəsənət Məkanı hər kəsə təsir edən böyük və birmənalı olmayan fenomenin bədii interpretasiyasını təqdim edir. Müəlliflərin hər biri multikulturalizmə öz şəxsi tərifini - bəzən müsbət və ya mənfi, lakin əksər halda böyük sual işarəsini təklif edirlər.\nTədbirdə “YARAT!” qeyri-kommersiya təşkilatının təsisçisi Aida Mahmudova çıxış edərək layihə barədə məlumat verib. O, Azərbaycanın müasir incəsənətinin gözəl gələcəyinə inamını ifadə edib. Aida Mahmudova sərginin Sitarə İbrahimova və İsfar Sarabskinin birgə hazırladıqları “Hüdud” video musiqi performansı ilə açıldığını nəzərə çatdırıb.\nSərgi ilə yaxından tanış olan Mehriban xanım Əliyevaya buradakı bənzərsiz sənət nümunələri haqqında ətraflı məlumat verilib. Layihənin iştirakçıları həm gənclər, həm də artıq tanınmış rəssamlardan ibarətdir: Afət Bağırova, Aida Mahmudova, Əli Həsənov, Cemma Səttar, Faiq Əhməd, Fəxriyyə Məmmədova, Fərid Rəsulov, İlkin Hüseynov, Leyla Əliyeva, Mahmud Rüstəmov, Məmməd Rəşidov, Niyaz Nəcəfov, Orxan Hüseynov, Pərviz Cəfərov, Rəşad Babayev, Sitarə İbrahimova, Tərlan Qorçu, Vüsal Rəhim.\n2011-ci ildə Aida Mahmudova tərəfindən əsası qoyulmuş “YARAT!” müasir Azərbaycan incəsənətinin təbliği və inkişafı ilə məşğuldur. “YARAT!”ın qarşısına qoyduğu məqsəd və tapşırıqlar həm rəssamlığa yenicə başlayan, həm də formalaşmış rəssamlar üçün professional yaradıcılıq platformasının yaradılmasından ibarətdir.\nAzərbaycanın dövlət və hökumət nümayəndələrinin, tanınmış sənət adamlarının, ziyalıların iştirak etdiyi sərgi böyük maraq doğurub.\nSonda bütün tədbir iştirakçılarına minnətdarlığını bildirən “YARAT!” qeyri-kommersiya təşkilatının təsisçisi Aida Mahmudova üzərində rəhbərlik etdiyi təşkilatın adı yazılmış tortu kəsib.\nSərgi oktyabrın 22-dək davam edəcək.\nOxunub: 37410 |\nTarix: 22-09-2012 |


Sənin də arzun bank sektorunda çalışmaqdır? O zaman ilk bank təcrübənə bizimlə başla! “Kapital Bank” ASC motivasiyalı, əla ünsiyyət qabiliyyətli, 3-cü və 4-cü kurs tələbələrini, bu ilin və ötən ilin məzunlarını KAPITALımız könüllü təcrübə proqramına qatılmağa dəvət edir! Təcrübə proqramının müddəti 3 aydır. Təcrübəçilər filiallarda məlumat xidməti üzrə könüllülük fəaliyyətinə cəlb olunacaqlar. * Bakı şəhəri üzrə - rus dili biliyinin olması arzuolunandır\nKAPİTALımız təcrübə proqramı sizə nələr qazandıracaq? •\tİşləyərək öyrənmək imkanı; •\tReal iş mühiti ilə tanışlıq; •\tGələcəkdə Kapital Bank-da karyera qurmaq şansı; •\tTəcrübə proqramında iştiraka dair Sertifikat. Təcrübə proqramının iştirakçısı olmaq üçün: CV- lərinizi [email protected] ünvanına mövzu hissəsində “Kapitalımız_Bakı” və ya “Kapitalımız_Region” qeyd etməklə göndərməyiniz xahiş olunur.\nBitmə tarixi: 2020-08-31


«Hərbi komissarlıqlar tibbi komissiya kimi fəaliyyət göstərəcək»\n2022, 21 Yanvar, Cümə, Bakı vaxtı 06:55\nMüdafiə Nazirliyi mətbuat xidmətinin rəhbəri polkovnik-leytenant Eldar Sabiroğlu\n«Üç nöqtə»: Həqiqi hərbi xidmətə çağırışın həyata keçirilməsində bir sıra yeniliklər tətbiq olunub. Çağırışçıların hərbi hissələrə bölüşdürülməsi hərbi komissarlıqlardan alınaraq Silahlı Qüvvələrin Baş Qərargahının Təşkilat Səfərbərlik İdarəsinə (TSİ) verilib. Həqiqi hərbi xidmətə çağırışı həyata keçirəcək Respublika Çağırış Komissiyasının tərkibi dəyişdirilib.\nYeni dəyişiklikdən sonra həqiqi hərbi xidmətə çağırışın həyata keçirilməsi ilə bağlı vəziyyətə Müdafiə Nazirliyi mətbuat xidmətinin rəhbəri polkovnik-leytenant Eldar Sabiroğlu münasibət bildirib.\n«Həqiqi hərbi xidmətə çağırışda dəyişiklik edilməsində əsas məqsədin Prezidentin hərbi çağırışla bağlı fərmanlarının lazımi tərzdə icrasına nail olmaqdır. Müdafiə Nazirliyi çalışır ki, fərmandan irəli gələn tələblər yüksək səviyyədə həyata keçsin, komplektləşdirmədə qüsurlara yol verilməsin».\n«- Çağırışçıların tibbi müayinədən keçməsi bundan sonra necə aparılacaq?\n- Çağırışçıların tibbi komissiyadan keçməsi yenə də hərbi komissarlıqlar tərəfindən aparılacaq. Bundan sonra siyahılar Müdafiə Nazirliyinə göndəriləcək. Müdafiə Nazirliyi isə komplektləşdirməni və paylaşdırmanı aparacaq».\n«Bizim yol»: «Hesab edirik ki, cəmiyyətin elektoral potensialının səfər edilməsi, müqavimət gücünün artırılması, söz və mətbuat azadlığının hakimiyyətin tam nəzarətinə keçməsinin qarşısını almaq üçün müxalifətin daha geniş birliyi və məhsuldar əməkdaşlığı lazımdır. Bu, bizim prinsipial mövqeyimizdir». AXCP sədrinin müavini Fuad Mustafayev belə deyir.\nF.Mustafayev deyib ki, son dövrlər müxalifətin fəaliyyətində müsbət çalarlar mövcuddur və bunun qabardılması olduqca əhəmiyyətlidir: «Prezident seçkilərində müxalifətin həlledici hissəsinin vahid mövqedən çıxış etməsi, 18 mart referendumu ilə bağlı siyasi partiyaların və vətəndaş cəmiyyətlərinin bir yerdə olması, birlik nümayiş etdirməsi müsbət tendensiyalardır. Növbəti mərhələdə aparıcı müxalifət partiyaları bələdiyyə seçkilərində birgə iştirak etmək əzmini nümayiş etdirib».\n«Yeni Azərbaycan»: İstanbulda BMT-nin Sivilizasiyaların Alyansı təşəbbüsünün ikinci Dünya forumunda iştirak edən İslam Konfransı Təşkilatının Dialoq və Əməkdaşlıq Uğrunda Gənclər Forumunun mədəniyyətlərarası dialoq üzrə baş əlaqələndiricisi Leyla Əliyeva İSESKO-nun baş direktoru Əbdüləziz bin Osman əl-Tüveycri ilə görüşüb.\nLeyla Əliyeva Dialoq və Əməkdaşlıq Uğrunda Gənclər Forumunun müxtəlif ölkələrdə həyata keçirdiyi layihələr, xüsusilə Xocalı həqiqətlərinin dünya ictimaiyyətinə çatdırılması sahəsində gördüyü işlərdən danışıb».


Azərbaycan-Slavyan Gəncləri Assosiasiyası Vilayət Quliyevi təltif etdi – FOTOLAR – Yenicag.Az\nAna Səhifə 3-cü-sektor Azərbaycan-Slavyan Gəncləri Assosiasiyası Vilayət Quliyevi təltif etdi – FOTOLAR\nAzərbaycan-Slavyan Gəncləri Assosiasiyası Vilayət Quliyevi təltif etdi – FOTOLAR\nYeni Çağ Media Qrupu – Noyabr 03, 2017 - 12:14\n2006-cı ildə təsis edilən Azərbaycan-Slavyan Gəncləri Assosiasiyası (ASGA) hər il müxtəlif sahələr üzrə sorğular reallaşdırmaqdadır. Bu istiqamətlərdən biri də ölkəmizi akreditə olduğu ölkədə uğurla təmsil edən səfirlərimizlə bağlıdır.\nYenicag.az xəbər verir ki, Diaspor.az – Azərbaycan Disporu İnfromasiya Mərkəzi və 7NEWS.az xəbər saytının informasiya dəstəyi ilə reallaşan layihənin budəfəki qalibi Azərbaycan Respublikasının Macarıstandakı Fövqəladə və Səlahiyyətli Səfiri Vilayət Quliyevdir.\nMacarıstanın paytaxtdı Budapeştdə reallaşan təqdimat mərasimində çıxış edən ASGA sədri Səbuhi Abbasov sorğunun sırf maarifləndirmə xarakteri daşıdığını, ölkəmizin beynəlxalq aləmdə nüfuzunun qorunmasında müstəsna xidmətləri olan diplomatlarımızın gənclərə daha yaxında tanıtdırmaqdan ibarət olduğunu deyib.\nAzərbaycan Respublikasının Macarıstandakı Fövqəladə və Səlahiyyətli Səfiri Vilayət Quliyev çıxışında göstərilən diqqət və qayğıdan dolayı ASGA İdarə Heyətinə öz təşəkkürünü bildirdi.\nSonda ASGA adından Azərbaycan Respublikasının Macarıstandakı Fövqəladə və Səlahiyyətli Səfiri Vilayət Quliyevə “İlin Səfiri” fəxri diplomu və xüsusi medal təqdim edildi.\nMəlumat üçün qeyd edək ki, 11 illik fəaliyyəti dönəmində bu mükafata yalnız Azərbaycan Respublikasının Rusiya Federasiyasındakı Fövqəladə və Səlahiyyətli səfiri Polad Bülbül oğlu və Azərbaycan Respublikasının Birləşmiş Ərəb Əmirliklərində fövqəladə və səlahiyyətli səfiri Daşqın Şikarov layiq görülüb.\nDr. Vilayət M. Quliyev (05.11.1952)\n· 1970-1975 BDU-nin Filologiya fakültəsinin tələbəsi.\n· 1975-1978 Beyləqan rayonundakı orta məktəbdə Azərbaycan dili və ədəbiyyat müəllimi.\n· 1978-1981 Azərbaycan Elmlər Akademiyasının Nizami adına Ədəbiyyat İnstitutunun aspirantı.\n· 1982 Filologiya elmləri namizədi.\n· 1981-1987 Nizami adına Ədəbiyyat İnstitutunda elmi işçi, sonralar isə şöbə müdiri.\n· 1987-1991 Azərbaycan Elmlər Akademiyasının Nizami adına Ədəbiyyat İnstitutunun direktor müavini.\n· 1990 Filologiya elmləri üzrə fəlsəfə doktoru.\n· 1991-1992 Türkiyənin Ərzurum şəhərindəki Atatürk Universitetində professor.\n· 1992-1996 Azərbaycan Respublikası Milli Elmlər Akademiyasının Ədəbiyyat İnstitutunun baş elmi işçisi, “Millət” qəzetinin baş redaktoru.\n· 1996 Azərbaycan Respublikası Milli Məclisinin üzvü seçilmişdir.\n· Oct.1999 Azərbaycan Respublikasının Xarici İşlər Naziri təyin olunmuşdur.\n· 1999-2004 Azərbaycan Respublikasının Xarici İşlər Naziri.\n· 2000 Fövqəladə və Səlahiyyətli səfir rütbəsi ilə təltif olunmuşdur.\n· 2004-2010 Azərbaycan RespublikasınınPolşadakı Fövqəladə və Səlahiyyətli səfiri.\n· 2010 Azərbaycan RespublikasınınMacarıstandakı Fövqəladə və Səlahiyyətli səfiri təyin olunmuşdur.\nVilayət Quliyev Rusiya, Türkiyə və İranda nəşr olunan 15 kitab və 300 elmi məqalənin müəllifidir. Elmi fəaliyyətinə görə “M.F.Axundov” (1989) və “H.Z.Tagıyev” (1994) mükafatlarına layiq görülmüşdür. Rus, türk, fars, ingilis və polyak dillərini bilir.\nEvlidir, bir oğlu və bir qızı var.\nilin səfiri, səfir, təltif,


Uzun illər erməniləşdirilməyə məruz qalmış daha bir Alban abidəsi: Ağ Xaç monastırı\n2022-01-12 06:42:08 97\nÖtən əsrin 90-cı illərinin əvvəllərindən başlayaraq Ermənistanın Azərbaycan torpaqlarını işğal etməsi sonradan bu ərazilərdə xalqımıza məxsus tarixi-dini abidələrin ya tamamilə dağıdılması, ya da ilkin vəziyyətinin xeyli dəyişdirilməsi ilə nəticələnmişdir. Otuz ilə yaxın işğal dövründə Qarabağda müsəlman dininə aid 67 məsciddən 65-i tamamilə məhv edilsə də, vaxtilə xristian albanlara məxsus dini abidələrin əksəriyyətinin ilkin arxitekturasına xeyli dəyişiklik edilmiş, tikililər üzərində olan və tarixin sübutu kimi qiymətləndirilən memarlıq elementləri və epiqrafik nümunələr dağıdılmışdır. Əvəzində isə bu tikililərin memarlıq planında, divarlarında nəzərdə tutulmamış "yeniliklər" həmin abidələrə qondarılmış və Qarabağın yerli sakinləri olmuş qədim albanlara məxsus bütün tarixi dini irsin guya ermənilərə aid olması haqqında saxta informasiya yaradılmışdır. Bu cür informasiyaların yaradılmasında və dünyada yayılmasında uydurma saxta tarixi Ermənistanın dövlət siyasətinə qədər yüksəltmiş siyasətçilərin, erməni din xadimlərinin və alimlərinin də rolu az olmamışdır.\nQarabağda yerləşən, ilkin memarlığı və bütün tarixi ermənilər tərəfindən dəyişdirilmiş, uzun illərdir erməni xristian irsinin nümunəsi kimi təbliğ edilən Azərbaycan abidələrindən biri də Ağ Xaç monastırıdır.\nAZƏRTAC Qarabağda yerləşən və Azərbaycan xalqının maddi-mədəni, tarixi-dini irs nümunələrindən biri olan Ağ Xaç monastırının tarixinə nəzər salır.\nSpitak Xaç, yəni, Ağ Xaç monastırı Xocavənd rayonunun Hadrut qəsəbəsi ilə Vəng kəndi arasında hündür təpə üzərində yerləşir. Monastır haqqında məlumat verən erməni müəlliflərdən biri Barhudaryantsa görə, monastırın belə adlandırılması bir hekayə ilə bağlıdır. Hekayəyə görə, Müqəddəs Qriqorisin öldürülməsindən sonra onun nəşi Amarasda basdırılır. Patriarxın ölümündən sonra onun əsası və asdığı xaç əvvəlcə Amarasda saxlanılır. Amaras boşalaraq xaraba qaldıqdan sonra bu əşyaları Qtiçevank monastırına daşıyırlar. Ağ xaçı isə Hadrut yaxınlığındakı monastıra gətirirlər. Bundan sonra həmin monastır Ağ Xaç monastırı adlandırılır.\n1887-ci ildə həmin yerə gələn Davidbəyov adlı müəllifin yazdığı məlumata görə, Ağ Xaç monastırının rahiblərindən biri bir neçə yüz il əvvəl həmin xaçı əldə edərək monastıra gətirir. Xaç gümüşlə bəzədildikdən sonra parıldayan bu ağ xaç barədə məlumatlar ətraf ərazilərə sürətlə yayılmağa başlayır. Həmin rahib şəxsi məqsədləri üçün ətrafa belə bir xəbər yayır ki, bu xaç ona yuxuda Allah tərəfindən verilmişdir. Bu xaçı oğurlamaq istəyən elə xaçın özü tərəfindən cəzalandırılacaq. Xaç isə yenidən öz yerinə qayıdacaq. Həmin dövrdən ətrafda olan və xristian dininə etiqad edən əhali monastıra axışaraq müxtəlif hədiyyə və qurbanlarla xaçı ziyarət etməyə başlayır. 1887-ci ildə monastıra gələn Davidbəyovun yazdığına görə, onun səfərindən bir neçə il əvvəl ağ xaç kimlərsə tərəfindən oğurlanmışdı. Lakin xalq yenə də monastıra gəlməkdə davam edirdi.\nXIX əsrin ortalarında monastıra gəlmiş müəllif Sarqis Calalyants özünün səyahət qeydlərində yazırdı: "…xaçı ziyarətə gələn zəvvarlar burada qoç və dana qurban kəsirdilər. Bu xaçın şərəfinə kilsə tikilib və onu yepiskopluğa çevirərək müstəqil yeparxiyaya çeviriblər". Sərdar Calalyantsın dediyi "yeparxiya" onun dövründə yalnız Erməni kilsəsinin Qarabağ yeparxiyası ola bilərdi. Lakin bildiyimiz kimi, 1836-cı ildən sonra Erməni kilsəsinin Qarabağ yeparxiyasının mərkəzi Şuşada yerləşirdi. Sarqis burada 4 katolikosun (Ovnan, Esai, Nerses və Semion) keşiş Srapionun övladları üçün bu taxtın qurulmasına dair xeyir-duasına rast gəldiyini yazır.\nOnun yazdığına görə, indi də həmin keşişin nəslindən olan nümayəndələr atadan oğula keçən bu vəzifəni icra edərək monastıra və xaça xidmət göstərirlər.\nSargis qeydlərində, həmçinin yazırdı ki, bu yerlərin ağsaqqallarının söylədiyinə görə, ehtiyatsızlıq üzündən xaçın örtüldüyü parça alışaraq yanmışdı. Parça yansa da, xaça heç bir şey olmamışdı, ancaq içərisində çat əmələ gəlmişdi. Bundan sonra xaçı gümüşə çəkərək ehtiyatla qorumağa başlamışlar.\nCəlalyants monastırın salınma tarixi haqqında məlumat vermir. Onun gəlişindən təxminən 40 il sonra buraya səfər edən Markar Barhudaryants isə ibadətgah haqqında yazır ki, monastırın dəqiq inşa tarixi bəlli deyil. Lakin monastırın divarlarında olan xaç daşlarından birinin altında onun 782-ci il (erməni qriqoryan təqvimi) qeyd edilib. Xaç daş üzərində yazıda isə deyilir: "Mən Sirak, bu xaçı atam Xutlapın şərəfinə ucaltdım. İl 782-ci il (1335-ci il)".\nKilsənin üzərində olan digər yazılarda göstərilən rəqəmlər isə onun bərpa tarixlərinə aiddir.\nÜmumiyyətlə, alban kilsə ənənəsində bu hala çox rast gəlinir. Belə ki, kilsə inşa edilərkən yaxınlığında olan və ətraf əhalinin ziyarət etdiyi xaçdaşlar gətirilərək divara hörülürdü. Görünür, bu kilsə divarında olan xaç daşı da yaxınlıqda olmuş və inşaat zamanı istifadə edilmişdir. Bu səbəbdən kilsələrdə onun tarixi ilə bağlı arxeoloji qazıntılar həyata keçirildikdən sonra dəqiqləşdirmələr aparmaq daha doğru olar. Çünki yazılı mənbələr dəqiq məlumat verə bilmir.\nSpitak xaç monastırı bir kilsədən, kilsə girişindən (narteks), qonaq evindən, mağara hüceyrələrindən, qəbiristanlıq və xaç daşı divarından ibarətdir. Kilsənin ümumi ölçüləri 15,75 x 7,10 metrdir. Kilsə qərbdən dördbucaqlı vestibüllə bitişik olan təknefli tonozlu zaldır. Üstəlik, nartekslə kilsə arasında heç bir arakəsmə divarı yoxdur ki, bu da onların birlikdə tikildiyini deməyə əsas verir. Kilsəyə yeganə giriş qərb tərəfdəndir. İki kiçik pəncərə şimala və qərbə baxır. Qərb pəncərəsi ilə haşiyələnmiş daşın üzərində də kitabə var. Kitabədə yazılıb: "Allah və İsa Məsih.../ Vrdanes 1123 (1694)".\nQahirədə ICESCO İcraiyyə Komitəsinin 42-...\nYeni kitabın təqdimatı


Azərbaycanda pensiya yaşının artırılması müzakirə mövzusu olan məsələlərdən biridir.\nLakin sosial rifah səviyyəsi yüksək olan Avropada da bu istiqamətdə addımların atılması ilə bağlı təkliflər səslənir. Almaniya Federal Bankı (Bundesbank) vətəndaşların pensiya yaşını 69,3 yaşına qaldırmağı təklif edib. Əgər təşəbbüs qəbul edilsə, dəyişikliklər 2001-ci ildə anadan olan ölkə vətəndaşlarına şamil ediləcək. Pensiya yaşının 2070-ci ilə qədər qaldırılması təklif olunur. Hazırda Almaniyada bu 65 yaş 7 aydır və 2029-cu ilə bu 67 yaşa qədər çatdırılacaq.\nDanimarka hakimiyyəti də pensiya yaşını yuxarı qaldırır. Növbəti on ildə krallıq vətəndaşları 65 deyil, 67 yaşında təqaüdə çıxacaqlar. 2035-ci ilə qədər Danimarkada pensiya yaşı 72-yə çata bilər. Bundan əvvəl, yerli vətəndaşların erkən təqaüdə çıxma yaşı 60-dan 66 yaşa qədər artırılıb. Hazırda kişilərin 67, qadınların isə 64 yaşında təqaüdə çıxdığı Norveçdə 2030-cu ilə qədər eyni sistem tətbiq ediləcək. Belə ki, cinsindən asılı olmayaraq, ölkə vətəndaşları 67 yaşında pensiyaya çıxacaq. Qeyd edək ki, pensiya yaşı əksər ölkələrdə orta ömür həddinə əsasən, hesablanır. Avropada əhalinin orta ömür həddi isə Azərbaycandan xeyli yüksəkdir. Almaniya da bu göstəricinin yüksək olduğu ölkələrin sırasındadır. Bu ölkədə orta yaş həddi kişilərdə 81, qadınlarda isə 83 yaşdır.\nOrta yaş həddi Danimarkada 80, Avstriyada, Belçika, Birləşmiş Krallıqda 81, Finlandiya, Fransa, İsveç və İtaliyada 82, İspaniya, İsveçrə, Norveçdə 83, Yunanıstanda kişilər üçün 81, qadınlarda 83 yaşdır. Əlavə edək ki, digər dünya ölkələri arasında Yaponiyada orta ömür həddi 83, qadınlarda 86, Avstraliyada kişilərdə 82, qadınlarda isə 84-dür. Ən aşağı yaş həddi siyahısında isə Türkmənistan 63 yaşla birincidir. Bu ölkədə kişilərin doğulanda gözlənilən ömür uzunluğu 58 yaşdır. Hindistan, Rusiya, Qazaxıstan, Ermənistan Ukrayna da Azərbaycan kimi az ömür yaşayanlar siyahısında yer alır. Azərbaycanda qadınlar üçün gözlənilən orta ömür həddi 78 yaşdan, kişilər üçün 73 yaşdan çoxdur. Əmək pensiyalarına gəlincə, xatırladaq ki, bu ilin iyun ayında kişilərin pensiya yaşı 64, qadınların isə 61 olub. Gələn ilin iyunun 30-dan etibarən kişilərin pensiya yaşı 64 il 6 ay, qadınlarınkı isə 61 il 6 ay olacaq. Qeyd edək ki, “Əmək pensiyaları haqqında” qanunda yaşa görə əmək pensiyası hüququ olaraq qeyd olunur ki, 63 yaşına çatmış kişilərin və 60 yaşına çatmış qadınların fərdi hesabının sığorta hissəsində qeydə alınmış pensiya kapitalı əmək pensiyasının minimum məbləğindən az olmayan pensiya təminatına imkan verdikdə sığorta stajından asılı olmayaraq, bu pensiya təminatına imkan vermədikdə isə azı 25 il sığorta stajı olduqda yaşa görə əmək pensiyası hüququ var. Kişilərin yaş həddi 2017-ci il iyulun 1-dən başlayaraq 2021-ci ilin iyulun 1-dək, qadınların yaş həddi 2017-ci ilin iyulun 1-dən başlayaraq 2027-ci ilin iyulun 1-dək hər il altı ay artırılaraq müəyyənləşdirilir. Göründüyü kimi, Avropa ölkələri ilə Azərbaycanda əhalinin orta yaş həddində bir sıra hallarda 10 ilədək fərq var. Avropada sosial rifah səviyyəsinin yüksək olması da nəzərə alınarsa, bu ölkələrdə pensiya yaşının yüksəldilməsi normal hesab oluna bilər.\nAzərbaycanda pensiya yaşı orta ömür həddinə müvafiqdirmi?\nVətəndaşların Əmək Hüquqlarını Müdafiə Liqasının rəhbəri Sahib Məmmədov “Cümhuriyət” qəzetinə açıqlamasında bildirib ki, Azərbaycanda tətbiq olunan pensiya yaşı beynəlxalq normalara uyğundur: “Təxminən bir insanın pensiyaya çıxandan sonra təxminən 12 il pensiya alması nəzərdə tutulur. Hazırda orta ömür həddi ilə pensiya yaşının arasında fərq kişilər üçün 9, qadınlar üçün isə 17 ildir. Nəzərə alınsa ki, qadınlar üçün pensiya yaşının həddi 2027-ci ilə qədər artırılacaq, o zaman bu fərq 13 ilə düşəcək. Əslində, bizdə, eləcə də regionda pensiya fonduna yığım məsələsində problemlər mövcuddur. Son günlərdə ölkə Prezidenti də bir daha bu məsələyə toxundu. Qeyri-formal əmək bazarının mövcud olması, ikili müsahibatlıq yığım prosesinə əngəl törədir.\nTəqaüdlərin verilməsi Pensiya Fonduna yığılan vəsaitin hesabına həyata keçirilir və toplanan vəsait az olduğuna görə yaş həddini artırırlar”.\nAvropa ölkələrində fərqli kriteriyaların əsas götürüldüyünü deyən Sahib Məmmədov qeyd etdi ki, “Qoca qitə”-də sosial firəvanlıq dövrü başa çatdığından sonra narahatlıqlar başlayıb:\n“Avropada demoqrafik proseslər mənfi istiqmətdə inkişaf edir, əhalinin yaş tərkibi artmaqda davam edir. Azərbaycanda əhalinin 62 faizi 40 yaşından aşağı olanlardır. Yaşı 70-dən yuxarı olanlar ümumi əhalinin 4 faizini təşkil edir. Avropada isə yaşlı əhali çoxdur. Ona görə də Avropanın sosial təminat sistemi əvvəlki - “firəvan” dövr üçün hesablanmış normativlərə “dözmür”. Buna görə də onlar da pensiya yaşının artırılması ilə bağlı addımlar atmağa başlayıblar. Yəni problemlər fərqlidir. Bizdə Pensiya Fonduna yığım məsələsində problemlər varsa, onlarda əhalinin yaş tərkibi ilə bağlı problem var”.\nSahib Məmmədov deyir ki, Azərbaycanda pensiya yaşının azaldılması üçün “yığım” məsələsinin qaydaya salınması vacibdir: “Qeyri-formal əmək bazarı, ikili müsahibatlıq ləğv olunmalı, əhalinin real əməkhaqqına uyğun “yığım” həyata keçirilməlidir. Bundan sonra artıq əhalinin orta ömür həddi ilə pensiya yaşı arasındakı fərqin optimal olması haqqında düşünmək olar”.\nSosial sığorta hesabına müəyyən vəsait yığılmış vətəndaş həyatını dəyişdiyi zaman “vərəsəlik” prinsipinin tətbiqinə gəlincə isə, ekspert qeyd etdi ki, Azərbaycanda təqaüdlərin verilməsində belə bir prinsip əsas götürülür: “Hazırda işləyənlərin sosial siğortası təqaüdlərin verilməsinə yönəldilir. Onlar pensiya yaşına çatan zaman da digər işləyənlərdən “yığılan” puldan pensiya alacaqlar. Əvvəllər bu, ümumiyyətlə, “həmrəylik” prinsipi ilə həyata keçirilirdi və fərdi qaydada ödənişlər hesablanmırdı. İndi fərdi yığım sistemi mövcud olsa da, vəsaitin bölünməsində “həmrəylik” sistemi qalır. Plastik kartların isə heç bir önəmi yoxdur. Dövlət Sosial Müdafiə Fondu lüzumsuz yerə həmin kartların çapına, çoxaldılmasına vəsait xərcləyir. Bu kartlar ləğv olunmalıdır. Vətəndaş hesabına yığılmış pulu hesablaya bilər, amma bu onun həmin vəsaitin üzərində sərəncam hüququnun olması demək deyil”.\nSahib Məmmədov onu da qeyd edib ki, “vərəsəlik” sistemi tətbiq olunarsa, bu bütöv kapitalın hesabdan cıxarılması formasında deyil, varisə pensiya verilməsi formasında həyata keçirilə bilər. Pensiya yaşına çatmamış varislərə bu vəsait verilə bilməz.


Dünyanın taleyini dəyişən tarix - 28 iyun - Pia.az\nDünyanın taleyini dəyişən tarix - 28 iyun\n“Biz Parisə yeni dünya nizamının yaradılacağı ümidi ilə gəlmişdik…”...\n28 iyun dünyanın taleyini kökündən dəyişən tarixdir. Əslində, proseslər birdən-birə başlamamışdı. Almaniya 1871-ci ildən sonra Avropanın sahibinə çevrilirdi, lakin bununla kifayətlənməyib, bütün dünya üzərində öz ağalığını rəsmiləşdirmək niyyətində idi. Hətta, öz müttəfiqləri - “Üçlər ittifaqı”nda yer alan İtaliya dövləti və Avstriya-Macarıstan imperiyasına da güvənmirdi. İlk həmlədə onları da öz təsirinə salacaqdı.\nTəbii ki, zəifləmiş Fransa və əsas rəqib olan İngiltərə də bu prosesləri izləyir, Almaniyanın qarşısını almağa çalışırdı. Bunun üçün onlar da Almaniyanın hərbi təcavüzündən qorunmaq üçün, 1904-cü ildə “Üçlər ittifaqı”na alternativ olacaq yeni hərbi blokun təməlini qoydular - “Antanta” (ürəkdən razıyam).\nGücünü itirmiş və zəifləməkdə olan Çar Rusiyası da özünü qorumaq üçün bu bloka qoşuldu. 1914-cü ildə siyasi arenada gərginlik pik həddə çatmışdı. Müharibənin başlanması üçün səbəblər olsa da, ilk addım üçün, sadəcə bəhanə lazım idi. 1914-cü il 28 iyunda Bosniyanın paytaxtı Sarayevoda Avstriya vəliəhdi Frans Ferdinand, 19 yaşlı serbiyalı milliyətçi Qavrilo Prinsip tərəfindən sui-qəsdə məruz qaldı və həyatını itirdi. Bu, imperiya üçün dünya qarşısında alçaldıcı hərəkət idi. Cavabı ağır verilməli idi. Bir ay sonra o tarixdə imperiyaların sonunun baçlanğıcı, dünyanın isə xəritəsinin dəyişiləcəyi zəruriyyət meydana gələcəkdi...\n1914-1918-ci illəri əhatə edən, dünyanın 34 ölkəsindən 74 milyon insanın iştirak etdiyi ilk böyük və dəhşətli müharibə 1918-ci il noyabr ayının 11-də “Kompeyn barışığı” ilə başa çatmış oldu. Bu müqavilənin bəyanını Britaniya Baş Naziri Devid Lyod Corc “Ümidvaram ki, bu taleyüklü səhər günü bizim hamımızın müharibələrə son qoyulduğunu deməyə haqqımız çatır”, - sözləri ilə ifadə etdi.\nƏslində, müharibə iştirakçılarının hər birinin hesablamalarına görə, müharibə qısamüddətli və sürətli olacaq, XIX əsrdəki yekun konfranslardakı kimi müqavilələrlə yekunlaşacaqdı. Əgər Avropa rəhbərləri müharibə ərəfəsində beynəlxalq təcrübəyə əməl etsəydilər, müharibənin arealı genişlənməz, dəhşətli hal almaz və 1915- ci ildə tamamlanardı.\nQalib dövlətlər müqavilədən dərhal sonra yeni dünya düzənini qurmaq, imperiyalara son verib, azadlığa çıxmış xalqlara dövlət bəxş edərək onları nüfuzlarına almaq planları üzərində düşünürdü. Çağrılacaq konfransın yeri bir xeyli mübahisə mövzusu oldu. Nəhayət, konfransın təşkil olunacağı yer kimi Paris yaxınlığındakı Versal sarayı razılaşdırıldı.\nBeləliklə, 1918-ci il 18 yanvarda, Versal sarayının güzgülü salonunda sülh konfransı açıq elan edildi. Konfransın yeri də məqsədli seçilmişdi - 50 il əvvəl Bismark fransız xalqına ehtiramsızlıq göstərərək, Versal sarayında Almaniya krallığının yarandığını elan etmişdi. İndi qaliblər təhqirə təhqirlə cavab verirdilər. Konfransda 27 ölkə (5 Böyük Britaniya müstəmləkəsi daxil olmaqla 32 ölkə), 1000 ekspert, texniki heyətlə bərabər isə 2000-dən çox şəxs iştirak edirdi. ABŞ-dan 400, İngiltərədən isə 200 nümayəndə qatılmışdı.\nKonfrans ABŞ Prezidenti Vudro Vilsonun hələ 1918-ci ildə hazırladığı 14 maddə üzərində fəaliyyətə başladı. Burada ABŞ, Böyük Britaniya, Fransa və İtaliyanın daxil olduğu Ali Şura, Yaponiya dövlət rəhbərinin qatılımı ilə isə “Beşlər şurası”, 58 müxtəlif komissiya, seksiyalar, qruplar da fəaliyyət göstərirdi. Ümumilikdə yanvar-iyun aralığındakı dövrdə, ümumilikdə 1646 dəfə ayrı-ayrı iclas keçirilib. Konfransda birinci, ikinci və üçüncü dərəcəli məsələlər vardı ki, iştirakçılar ərazi məsələləri, su, limanlar, ticarət yolları, dəmir yolları, hərbi cinayətkarlıq, xalqların müqəddəratı və s. məsələlərlə məşğul olurdular.\n1919-cu il 25 yanvarda “Müttəfiqlərarası Təzminat Komissiyası” yaradıldı. Bu komissiya Almaniyadan alınacaq təzminatın miqdarını, müddətini, üsullarını tənzimləyirdi. Komissiyanın rəyinə görə, Almaniya 1921-ci ilin may ayına qədər 20 milyard marka təzminat ödəməli idi.\nKonfransın gündəliyi əvvəldən razılaşdırılmadığından, təşrif buyuran nümayəndələr konfransın hansı proqramla başlayacağından xəbərsiz idilər. Konfransın sədri Fransanın Baş Naziri J.Klemanso idi. Açılış nitqini isə Prezident Puankare söyləmişdi və “Ədalətsizliklə yaranan şərəfsizliklə məhv olar”, - deyərək almanlara nifrətini ifadə etmişdi.\nFransa müharibəni 4 milyon insan itkisi və xarici donanmasının yarısını itirməklə başa vurdu. 60 milyard frank isə borclanmışdı ki, onun da 40 milyardını ABŞ-a borclu idi.\n1918-ci il yanvar-iyun aylarında Parisdə keçirilən konfransın siyasi ulduzu Vudro Vilson idi. Onun konfransa təqdim etdiyi 14 maddə iki yerə ayrılmışdı: İlk səkkiz maddə “mütləq olanlar” idi ki, bunlar hökmən yerinə yetirilməli idi. Bura açıq diplomatiya, dənizlərdə azad üzmək, ümumi tərk-silah, ticari maneələrin ləğvi, müstəmləkəçilik mübahisələrinin qərəzsiz ləğvi, Belçikanın bərpa olunması, qoşunların Rusiya ərazisindən çıxarılması və nəhayət bunların zirvəsində Millətlər Cəmiyyətinin (Liqasının) təşkil olunması daxil idi. Qalan altı maddəni isə “hökmən”dən çox “lazımdır” ifadəsi ilə əvəzləmiş, həmin maddələrin çox da lazım olmadığını qeyd etmişdi.\nSiyasilərin marağına səbəb isə Fransanın yarım əsrdir uğrunda savaşdığı Elzas və Lotaringiyanın geri qaytarılması icrası “hökmən” olanların qrupuna düşməməsidir. Altı maddənin içərisində yer alan digər “lazımlar” isə Osmanlı imperiyasının, Avstriya-Macarıstan imperiyasının ləğvi, onların daxilindəki xalqların müqəddəratı, azadlıq, dövlət qurmaq məsələləri, İtaliya sərhədlərinə yenidən baxılması, Balkanlardan xarici qoşunların çıxarılması, Dardanel boğazının beynəlmiləl status alması və dənizə çıxışı olan Polşanın yaradılması idi.\nVilson bu maddələri hazırlayarkən, öz müraciətində Amerikanın beynəlxalq nizamın qurulmasındakı rolunu da qeyd etmiş, sülh çağırışları ilə tamamlamışdı. Əgər Almaniya bu maddələr içərisində ona aid olanları qəbul edərdisə, gələcəkdə ABŞ onu dəstəkləyə də bilərdi. Vilsona görə, onun maddələri Almaniyanı parçalanmağa qoymayacaq, əksinə, hüquqi dünya dövlətlərindən biri edəcəkdi.\nAmerikanın Almaniyaya dəstəyi Fransanı narahat edirdi. Çünki, Fransanı Almaniyanın tamamilə dağılması və öz ölkəsinin bərpasından başqa heç nə düşündürmürdü. Avropada həll ediləsi əsas məsələlərdən biri də təhlükəsizlik məsələsi idi ki, tezliklə təhlükəsizlik zonalarının yaradılması zəruri idi. Onlar həm quruda, həm də dənizlərdə bunu etməli idilər. Lakin, Reyn ərazisində müttəfiq qoşunlarının saxlanılması Almaniyanı gələcəkdə narazı salacağı üçün, ABŞ bu məsələyə ciddi yanaşmadı və müttəfiqlərlə aralarında fikir ayrılıqları yarandı.\nBu cür çəkişmələr konfransın işini uzadırdı. ABŞ tərəfdaşlarından çox Millətlər Cəmiyyətinin qurulmasına, nizamlanmasına önəm verirdi. Hətta, Osmanlı imperiyasından alınacaq torpaqların da İngiltərə və Fransaya deyil, Millətlər Cəmiyyətinin nəzarətinə verilməsini doğru hesab edirdi. Vilsona görə, Cəmiyyətin varlığı dünya üçün sonsuz etimad mənbəyi olacaqdı. Millətlər Cəmiyyəti gələcəkdə baş verəcək müharibələrin qarşısını alacaq, yalnız sülhə aparacaq addımların atılmasında başlıca rol oynayacaqdı. Bir sözlə, təcavüzə qarşı dərhal hərbi qüvvə ilə cavab prinsipi deyil, ictimai rəyə əsaslanan birgə siyasi qərar olacaqdı.\nAvropada isə heç zaman belə bir birliyin olmaması yaradılacaq qurumun effektliyinə inamın olmamasına haqq qazandırırdı. Konfransın gedişində, Millətlər Cəmiyyətinin qurulacağı təqdirdə, maddələri arasına Reyn zonasının Fransanın əyalətinə çevrilməsi maddəsinin də əlavə olunması üçün Fransa Baş Nazirinin kəskin şərtlərlə dolu ifadələri də yer aldı. Onun irəli sürdüyü şərtlər sona qədər olduqca sərt və dəyişməz qalırdı. O, eyni zamanda Almaniyanın müstəmləkələrini, Osmanlının müstəmləkələrini və Almaniyadan alınacaq təzminatın 57%-nə Fransanın namizəd olduğunu qətiyyətlə bildirirdi. Fransanı sakitləşdirməyə çalışan Vilson və britaniyalı diplomatlar Almaniyanın bölünməsi əvəzinə, yeni nizamlama müqaviləsi təklif etdilər. Fransa buna da razı olmayınca, Millətlər Cəmiyyətinin nizamnaməsinə “məcburiyyət liqa üçün qəbuledilməzdir” maddəsi əlavə olundu.\nVersal konfransında digər əsas tərəf İtaliya idi. Antanta-nın tərkibində müharibəyə qoşulan İtaliyaya Afrika və Avstriya-Macarıstana aid bir sıra ərazilər vəd olunmuşdu. Müharibə dövründə hərbi zəifliyi İtaliyaya bu əraziləri işğal etməyə imkan verməmişdi. Lakin konfransda gedən çəkişmələrdən istifadə edərək həmin əraziləri əldə etməyə çalışırdı. İtaliya müharibədən 2.5 milyard lirə ilə borclu çıxmışdı. Canlı itkisi 700 min nəfər idi.\n“Beşlər şurası”na daxil olan digər dövlət Yaponiya isə müharibə dövründə iqtisadi cəhətdən xeyli güclənmişdi. Hətta, Sakit Okeanda Almaniyaya aid Marian, Marşall və Karolin adalarını işğal etmişdi. Çinə münasibətdə isə olduqca sərt davranaraq, “21 maddə” tələbini qəbul etdirərək, onu yarımmüstəmləkə halına salmışdı. Bu isə ABŞ-ı narahat edirdi. Uzaq Şərqdə Yaponiyanın güclənməsindən ehtiyat edən Amerika hökuməti yeni planlar üzərində çalışmağa başladı. Paris Sülh Konfransının Uzaq Şərqə dair iclaslarında da Yaponiya işğal etdiyi ərazilərlə yanaşı Çinin Şandun əyalətini tələb edirdi.\nBöyük Britaniya da Antanta ölkələri tərkibində müharibəyə qoşulmuş, yekunda isə Versal konfransının əsas aparıcı iştirakçılarından birinə çevrilmişdi. İngiltərə 3 milyon nəfər canlı itki vermişdi. Müharibədən sonra qismən məqsədlərinə çatmış hesab olunurdu. İndi Avropada Almaniyanın çökməsi ilə yeganə güc mərkəzi İngiltərə idi. ABŞ-la bəzi yanaşmalarda, xüsusilə Almaniyanın ödəyəcəyi təzminat məsələsində həmfikir olsa da, onun da öz məqsədləri vardı. Almaniyanın Afrikadakı müstəmləkələrini, Osmanlının bəzi mülklərini tələb edir, ən əsası isə Avropada dənizlərdəki hegamonluq statusunu əldə etməyə can atırdı. Avropada rəqibi Fransa, Şərqdə isə Yaponiya idi.\nAntanta-nın digər üzvü isə Rusiya imperiyası idi. Müharibənin gedişində, bir il ərzində 1.5 milyon insanın hələk olması, aclıq, borclar xalqı ayaqlanmaya sövq etmişdi. Müharibə sona çatmadan Rusiya daxilində nümayişlər getdikcə böyük inqilaba çevrildi və imperiya süqut etdi. Yeni yaranan bolşevik Rusiyası 1918-ci ilin 3 martında tələsik “Brest-Litovsk” müqaviləsi bağlayaraq müharibədən çıxmışdı. Əvvəlki sərhədlərə geri dönərək, özünün də Çar Rusiyasının varisi olmadığını bəyan etdi. Bu da Rusiyanın heç bir dövlətə borclu olmaması demək idi. Bolşeviklərin qələbəsi ilə barışmayan admiral Kolçak və Denikin Rusiya imperiyasının bərpasını həyata keçirmək istəyirdi. Hətta, Sibirdə Admiral Kolçak dövlət də yaratmışdı ki, İngiltərə bu dövləti tanımışdı. İtaliya və Fransa isə vahid və bölünməz Rusiya fikrini müdafiə edirdi.\n1919-cu il fevralında ABŞ və İngiltərənin təlimatı ilə, U.Bullit başda olmaqla, bolşevik hökumətini Versal konfransının maddələri ilə tanış etmək üçün Sovet Rusiyasına nümayəndə heyəti yola düşdü. Rusiya imperiyasının varisi olmayan yeni hökumət Bullitə müqavilə layihəsi təqdim etsə də, Vilson hələ o layihənin saxlanılmasını, müzakirəyə çıxarılmamasını məsləhət gördü. Bundan əlavə, Rusiya imperiyasından ayrılan xalqlar da ayrı-ayrılıqda Versal konfransına nümayəndə heyəti göndərirdi.\nVersal Sarayında toplaşan bütün dövlətlər öz məqsədlərinə çatmaqda maraqlı idil. Ona görə də konfrans başlayandan sona qədər gərgin diplomatik şəraitdə keçdi. 6 ay davam edən danışıqlardan sonra, nəhayət ki, sülh müqaviləsinin əsas müddəalarının qəbulu barədə razılıq əldə edildi. 1919-cu ilin 7 mayında Fransanın Baş Naziri J.Klemanso Almaniyanın Xarici İşlər naziri Brokdorf Rantçaunu dəvət edərək, müttəfiqlər adından sülh müqaviləsinin şərtlərinin mətnini ona təqdim etdi. Rantçau şərtlərlə tanış olduqdan sonra, 231-ci maddəni qəbul edə bilməyəcəklərini bildirdi. Bu maddə müharibədə yalnız Almaniyanın günahkar olduğunu təsdiqləyirdi. Lakin müttəfiqlər 23 iyun saat 19:00-dək müqaviləni imzalamayacağı təqdirdə, Almaniyaya müharibə elan edəcəklərini bildirdilər. Almaniya sülh şərtlərini qəbul etməyə məcbur oldu.\nBeləliklə, 1919-cu ilin 28 iyununda Versalın güzgülü sarayında Almaniya ilə müttəfiqlər arasında sülh müqaviləsi imzalandı. 28 iyunun da seçilməsi təsadüfi deyildi. Bu, 5 il əvvəl 28 iyunda Sarayevoda Avstriya vəliəhdi Frans Ferdinandın serb millətçisi tərəfindən qətlə yetirildiyi gün idi.\nAlmaniya ilə imzalanan müqavilə aşağıdakı şərtlərdən ibarət idi:\n- Almaniya və onun müttəfiqləri müharibənin təqsirkarı olduğunu qəbul edirdi;\n- Almaniya və müttəfiqləri olan məğlub dövlətlər qalib dövlətlərə təzminat ödəməli idi;\n- Ümumi hərbi mükəlləfiyyət qadağan edilir. Ordu ancaq könüllülük prinsipi əsasında fəaliyyət göstərə bilərdi;\n- Orduda ancaq 100 min nəfər hərbçi ola bilərdi ki, onun da 4 mini zabit heyətindən təşkil ediləcəkdi;\n- Almaniya yalnız 6 orta zirehli gəmi və bir neçə kiçik hərbi qayıqlar saxlaya bilərdi;\n- Reynin sol sahilindəki alman hissəsi və hər iki tərəfdəki 50 km-lik ərazi hərbsizləşdirilmiş zona elan edilirdi. Reyn çayının sol sahili üç qalib ölkə (ABŞ, İngiltərə, Fransa) tərəfindən işğal edilərək, üç işğal zonasına bölündü: Köln, Kolbents və Mayn;\n- Müttəfiqlər qoşunlarını Kölndən 5, Kolbentsdən 10, Mayndan isə 15 il sonra çıxaracaqlarına dair təlimat verirdi;\n- 1870-ci ildə Prussiya tərəfindən işğal edilmiş Fransaya məxsus Elzas və Lotaringiya Fransaya geri qaytarılır. Saar vilayətinin də daş kömür hövzəsi Fransaya verilir;\n- Almaniya müstəmləkələri olan Toqa və Kamerunun bir hissəsi Fransaya verilir;\n- Malmedi və Eypen Belçikaya verilir;\n- Almaniya Polşa və Çexoslovakiyanın müstəqilliyini tanıdı;\n- Almaniya Lüksemburqun müstəqilliyini tanımalı, Avstriyanın suverenliyinə hörmətlə yanaşmalı idi;\n- Almaniya ümumi ərazisinin 13%-dən imtina etməli idi.\nBu şərtlərin ardınca Almaniya hökuməti 1919-cu ilin 9 iyulunda sülh müqaviləsini təsdiq etdi.\nKonfransın gedişində, 1919-cu ilin aprel ayında beynəlxalq təhlükəsizliyi nizamda saxlamaq və qorumaq üçün Vilsonun təklif etdiyi Millətlər Cəmiyyətinin nizamnaməsi qəbul olundu. 26 maddədən ibarət olan nizamnamədə təşkilatın quruluşu, fəaliyyət prinsipləri və üzv ölkələrin vəzifələri müəyyən edilirdi. Cəmiyyətin fəaliyyətinə Məclis və Şura rəhbərlik etməli idi. Hər bir üzv bir səsə malik idi. Şuranın 8 üzvü vardı ki, 4 daimi (İngiltərə, İtaliya, Fransa və Yaponiya), 4-ü isə müvəqqəti idi. Lakin Yaponiyanın “İrqlərin bərabərliyi haqqında” maddəsi təklifinin Cəmiyyətin Nizamnaməsinə salınmaması mübahisələrə səbəb oldu.\nMillətlər Cəmiyyətinin əsas maddələrindən biri də 22-ci maddə idi ki, bu da Almaniya və Osmanlı imperiyasının müstəmləkələrinin mandat sistemi ilə Cəmiyyətin nəzarətinə alınmasını təklif edirdi. Bu maddə, əslində Versal Sülh Müqaviləsinin gedişində həllini tapmışdı. Lakin Millətlər Cəmiyyəti yarandıqdan sonra mandataltı ərazi kimi Cəmiyyətin fonduna keçirildi. Millətlər Cəmiyyətinin vəzifəsi üzv ölkələrdə sülhü, təhlükəsizliyi, Versal sistemini qoruyub saxlamaq, dövlətlərarası münasibətləri nizama salmaq və mübahisəli məsələlərin dinc yolu ilə həllinə çalışmaqdan ibarət olmalı idi.\nCəmiyyətin Nizamnaməsi Versal Sülh Müqaviləsinə daxil edildi və 44 ölkə tərəfindən imzalandı. Nizamnamənin 16-cı maddəsində Millətlər Cəmiyyətinin təcavüzkar dövlətə qarşı kollektiv iqtisadi və hərbi sanksiyalar tətbiq etməsinin vacibliyi nəzərdə tutulurdu. Sülh müqaviləsi Almaniya ilə yanaşı digər məğlub dövlətlərə də ayrı-ayrılıqda təsdiq etdirildi.\nLakin konfransın yekununda qalib dövlətlərin anlaşa bilmədiyi məsələlər də oldu ki, onlardan biri də təzminat məsələsi idi. Bu problemin həlli üçün nə zamansa ayrıca konfrans keçirilməsi nəzərdə tutulurdu. Vilsonun təkidinə və iki dəfə aparılan müzakirələrə baxmayaraq, ABŞ Senatı Versal sülhünü təsdiq etmədi. Beləliklə müharibənin qazanılmasına böyük töhfə verən ABŞ, öz daxilindəki təcridçilik siyasətini dəstəkləyənlərin sayəsində Versal Sülh Müqaviləsini qəbul etmədi.\nVersal sisteminin diplomatik cəhətləri\nVersal sistemi beynəlxalq münasibətlər sistemində yeni bir dövrün başlanğıcını qoydu. Sənaye və kapitalizmin inkişafı, dünyanı bürüyən sosialist hərəkatları, dövlətlərin üstünlük hirsi Avropada köhnə quruluşun yenisi ilə əvəz olunmasını sürətləndiridi. Müharibə və yekununda Versal sisteminin qurulması ilə Avropa yeni düzənə girmiş oldu. İmperiyaların daxilindəki xalqlar azadlıq qazandı, yeni dövlətlər yarandı. Onların hər birinin yerləşmə arealı, qonşu dövlətləri və xalqları nəzərə alınaraq, siyasi quruluş, idarəetmə prinsipi tətbiq olundu.\nMəsələn, yeni yaranan Yuqoslaviya Krallığı cənub slavyan intellektuallarının xəyallarının gerçəkləşməsi oldu. Bu dövlətin yaranması ilə provaslavlığı katolizmdən, kiril əlifbasının latından ayrılması baş verdi. Rumıniya macar, alman, həmçinin Şərqi Almaniyadan ayrılan torpaqlar üzərində yarandı. Avstriya və Macarıstan artıq ayrı-ayrı ölkələr kimi hüquqi ststus aldı. Çexoslovakiya yarandı və Almaniyadan ayrılan, yeni yaranan dövlətlər onun müstəqilliyini tanıdı.\nEyni zamnada, Rusiyadan ayrılan xalqların da müqəddəratı həll olundu. Cənubi Qafqazda Azərbaycan Cümhuriyyəti yaranmışdı və onun de-fakto tanınması üçün Ə.Topçubaşinin rəhbərliyi ilə nümayəndə heyəti Versal Sülh Konfransına getmişdi. 1919-cu ilin 28 mayında V.Vilson Azərbaycan nümayəndə heyəti ilə görüşdü və 1920-ci ilin 11 yanvarında Böyük Britaniyanın Xarici İşlər naziri Lord Kerzonun təklifi ilə Versal Sülh Konfransında Antanta Ali Şurası Azərbaycanın müstəqilliyini de-fakto tanıyaraq, onu Avropa ailəsinin bir üzvünə çevirdi.\nKonfransda Avropa artıq 1920-ci ildən tam başqa xəritə ilə dünyaya təqdim olundu. Heç təsadüfi deyil ki, qaliblər Versalda toplaşanda bu konfransı “Yeni eranın başlanğıcı” adlandırmışdılar. Bundan əvvəl isə yeni era “Vyana” konqresi (1815) ilə başlamışdı ki, nümayəndələr orada buraxılan səhvləri burada təkrarlamamaq üçün, Britaniya nümayəndə heyəti məşhur tarixçi Çarlz Vebsterə bu məsələlər haqqında traktak hazırlamağı tapşırmışdı. Beləliklə, yeni dünya düzəninin memarı ABŞ Prezidenti Vudro Vilson idi, prinsiplər isə onun 14 maddəsi.\nUzaq Şərqdə də müharibədən sonra beynəlxalq vəziyyət dəyişmişdi. Yeni yaranan sovet dövlətinin də Uzaq Şərq siyasəti bu münasibətlərə təsir edirdi. Çində Yaponiya əleyhinə olan etirazlara Bolşevik Rusiyası dəstək verir, Çar Rusiyasının Çinlə bağladığı bütün qeyri-bərabər müqavilələri ləğv etməyə hazır olduğunu bəyan edirdi. Yaponiya isə müharibədən qalib çıxan dövlət kimi siyasi mövqeyini gücləndirirdi. Bu güclənmə ABŞ və İngiltərənin narahatçılığına səbəb olmuşdu.\nFransa üçün Şərqi Avropada müttəfiq olacaq dövlət yox idi. O düşünürdü ki, uzun müddət Almaniyanın təsirində olan bu dövlətlər müstəqil idarə oluna bilməz, mütləq parçalanacaq. Onların zəifliyindən istifadə edən isə yeni yaranan Sovet İttifaqı ola bilərdi. Bu, Avropa üçün də təhdid idi. İndi kontinentdə sabitlik Fransdan asılı idi.\nVersal sistemini analiz edən diplomatların rəyinə görə, psixoloji dayanıqsızlıq Versal sisteminin ən başlıca zəifliyi idi. Konfransın əvvəlindən sonunadək müttəfiq ölkə rəhbərləri Almaniyanın gücünün sarsılmasını, tərk-silah olunmasını əsas məsələ kimi qabardırdılar. Həm maddi, həm canlı qüvvə, həm də hərbi üstünlük qaliblərdə olsa da, Almaniyanın tərk-silah olunmaması onlar üçün vahiməli görünürdü.\nMüqavilənin beynəlxalq hüquqa və diplomatiyaya vurduğu ən sarsıdıcı hissəsi isə “müharibədə günahı olmaq haqqında qeyd” adlandırılan 231-ci maddə idi. Versal sisteminin yaranmasından az sonra Avropa üzərindən duman çəkilirdi. Artıq müşahidəçilər müharibə günahkarını dəyərləndirərkən, müharibənin məsuliyyətinin bir hissəsinin Almaniyaya aid olduğunu düşündülər, əsas günahkarının isə Almaniya, Yaponiya və ABŞ olduğu müəyyənləşdirildi. Çünki həmin dövrdə hər üç dövlət dünya ağalığına can atmışdı. Bu fikirlər Böyük Britaniyada tirajlanınca, Almaniyanın üzərinə düşən öhdəlikləri yerinə yetirməsinə basqı da zəifləyirdi. Almaniyada isə nəşr olunan qəzetlər, gizli paylanan broşürlərdə 231-ci maddə ələ salınır, “Müharibədə günahkar olmaq haqqında yalan” adı ilə çap olunurdu.\nNəticə olaraq qeyd edilə bilər ki, Versal sisteminin beynəlxalq münasibətlər sistemində özünə yer ala bilməməsi, uğur qazana bilməməsinin səbəbi qaliblərin məğlub Amaniyanı, sadəcə fiziki cəhətdən zəiflətməyə güc sərf etmələrindən ibarət olmasıdır. Əksinə, bununla onlar Almaniyanın geosiyasi nüfuzunu gücləndirmiş oldular. Bu idi, məhz siyasilərin psixoloji zəifliyi: Məğlubu güclü görmək. Qısa zaman keçdi, Almaniya müharibədən əvvəlki vəziyyətinə qat-qat üstün olaraq qayıtdı.\nHarold Nikson buna belə şərh vermişdi: “Biz Parisə yeni dünya nizamının yaradılacağı ümidi ilə gəlmişdik. Oranı o ümidlə də tərk etdik. Lakin bir baxdıq ki, dünya nizamı - tanınmaz hala salınmış, elə köhnə nizamdır”.\n1. Abbasbəyli A. Beynəlxalq Münasibətlər tarixi. Bakı, 2009, 125s;\n2. Abdullayev M. Beynəlxalq Münasibətlər tarixi. “Təhsil”, ABU 2003;\n3. Qasımlı M. Avropa və Amerika Xalqlarının Müasir tarixi. I hissə. Bakı, 2007, 370 s;\n4. Həsənov Ə. Müasir Beynəlxalq Münasibətlər və Azərbaycanın Xarici Siyasəti. I hissə. Bakı, “Azərbaycan”, 2005, 631s;\n5. Fətəliyev М.В. Türkiyə diplomatiyası və Balkanlar. Bakı, 1995. 314s;\n6. Qasımlı M. Avropa və Amerika xalqlarının müasir tarixi. I hissə. Bakı, 2007, 370 s;\n7. Kissincer H. Diplomatiya. Bakı, 2005, 800 s;\n8. Европа в международных отношениях, 1917-1939 гг. М., 1979;\n9. Малая Антанта в европейской политике 1918-1925 гг. М., 1974;\n10. Уткин А.И. Дипломатия Франклина Рузвелта. Свердловск, 1990;\n11. Memorandum by Headlam-Morley, 28 October 1919, F.O. 371/4382/ ff. 294–6.


illah sənin əlindən! sözünün ingilis dilində tərcüməsi və mənası - azerdict.com\nillah sənin əlindən! sözü üçün nəticə tapılmadı. "illah sənin əlindən!" sözünün tərcüməsini təklif et\n"illah sənin əlindən!" sözünün tərcüməsini təklif et\nillah sənin əlindən! sözü üçün nəticə tapılmadı.\ntribe highness o səbəbə dense highly educated ona görə ki highly clear body highlight


Mansory Bentley Flying Spur üçün tüninq dəsti hazırlayıb | Kəpəz Müstəqil Teleradio Şirkəti\n— 13.03.2020 11:01\nMansory Bentley Flying Spur üçün tüninq dəsti hazırlayıb\nMansory tüninq atelyesi yeni Bentley Flying Spur sedanı üçün hazırladığı heyrətləndirici tuning layihəsini nümayiş etdirib.\nMansory stilistləri, tərtibatına təxminən üç yarım saat çəkən ənənəvi Bentley sükanının əvəzinə, sanki steroidlərlə şişirdilən qəribə formalı sükan çarxını quraşdırıblar. Sükan çarxının mərkəzi hissəsi və düymələri toxunulmamış qalsa da, Bentley loqotipi yerini Mansory embleminə verib.\nBentley sedanı eksklüziv dizayna malik olan 22-düymlük təkər diskləri ilə təchiz edilə bilər. Sifarişçi retro üslubunda çoxmilli və ya beş yarpaqlı yonca naxışına malik olan idman disklərindən birini seçə bilər.\nMansory mütəxəssisləri Flying Spur modelinin mühərriki üzərində də işləyiblər. Proqram təminatının təkmilləşdirilməsi sayəsində 6.0-litrlik W12 mühərrikinin gücü 635 at qüvvəsindən 720 at qüvvəsinə, fırlanma anı isə 900 Nm-dən 1000 Nm-ə qədər artırılıb. "Bərkgedən" sedanın 100 km/saat həddinə sürətlənməsi zamanı 0,2 saniyə yaxşılaşdırılıb - indi bu işə 3,6 saniyə sərf edilir.\nMansory tüninq dəstinin qiyməti açıqlanmayıb.


Donald Trampın impiçmenti müzakirəyə çıxarılacaq » Azxeber.com Azərbaycanda özəl xəbərlər, araşdırmalar, təhlillər və müsahibələrin tək ünvanı\nBu barədə palatanın Qaydalar komitəsinin sədri, Demokratlar Partiyasının Massaçusets ştatından olan nümayəndəsi Ceyms Makqovern məlumat verib.\nO, ölkə prezidentini qabiliyyətsiz elan etməyə çağıran qətnamə layihəsinin bu gün Nümayəndələr Palatasında müzakirəyə çıxarılacağını bildirib. Sənəd Demokratlar Partiyasının Merilend ştatından olan nümayəndəsi Ceymi Raskin tərəfindən təqdim olunub. Qeyd edək ki, ABŞ-ın vitse-prezident Mayk Pens Konstitusiyanın 25-ci düzəlişinə əsasən ölkə prezidenti Donald Trampı bacarıqsız elan edə bilər.\n"Çərşənbə günü baş verənlərin nəticəsiz qalmayacağını qətiləşdirməliyik... Yəni onun hərəkətləri nəticəsiz qalsa, eyni hadisə təkrarlanacaq. Biz ciddi, şüurlu hərəkət etməliyik. Qarşıdakı çərşənbə günü bu məsələnin Nümayəndələr Palatasında müzakirəsini və qəbul olunmasını gözləyirik”, - C.Makqovern qeyd edib.


Heydər Əliyev haqda onun keçmiş qorumasının dedikləri | Центр Льва Гумилева в Азербайджане\n— Aleksandr Alekseyeviç, Heydər Əliyevlə nə vaxtdan tanışsınız?\n— Mən hələ 1978-ci ildən muhafizənin ikinci dairəsində Heydər Əliyevin təhlükəsizliyini qoruyanlardan idim. Daha sonra məni rəsmi olaraq Azərbaycan Dövlət Təhlükəsizlik Komitəsinin 9-cu idarəsinin mühafizə bölməsində zabit kimi işə götürdülər.\n— Deyirlər ki, Heydər Əliyev Moskvaya SSRİ Nazirlər Sovetinin birinci müavini işləməyə gedəndə Bakıdan özü ilə yalnız sizi götürüb.\n— Gəlin, bir az əvvələ qayıdaq. 1982-ci il noyabrın 9-da Sovet İttifaqı Kommunist Partiyasının baş katibi Leonid İliç Brejnev dünyasını dəyişmişdi. Heydər Əliyev onda siyasi büro üzvlüyünə namizəd idi. Noyabrın 10-u adi iş günü idi. Azərbaycan Kommunist Partiyasının Mərkəzi Komitəsinə işə gəlmişdik. Hökumət telefonu ilə zəng gəldi. Qəbul otağındakı növbətçi girib məruzə elədi və birləşdirdi. Kabinetdən çıxandan sonra mənə dedi ki, Aleksandrov zəng edir. Andrey Mixayloviç Aleksandrov həmin vaxt Leonid İliç Brejnevin köməkçisi idi. Heydər Əliyev növbətçini çağırdı. O çıxıb mənə bildirdi ki, səni çağırır. Heydər Əliyev dedi ki, Moskvaya uçuruq. Statusa görə, siyasi büro üzvlüyünə namizəd uçuş zamanı Moskvadan gəlmiş xüsusi təyyarə ilə uçurdu və onu Moskvadan gəlmiş xüsusi heyət mühafizə edirdi. Mən ona dedim ki, indi mən Moskvaya sifariş göndərərəm. Dedi ki, yox sifariş olmayacaq, təcili gedirik. Mən sonra bildim ki, həmin dəqiqlərdə o, Brejnevin ölümündən xəbərsiz imiş. Əlbəttə, hər şeyi burda təşkil elədik. O vaxt Azərbaycan mülki aviasiya idarəsini rəhbəri Vaqif Sadıxlı idi. Beləcə, adi bir təyyarə ilə Moskvaya uçduq. Yalnız Moskvada ona dedilər ki, Brejnev dünyasını dəyişib.\n— Heydər Əliyevi başqa rəhbər şəxslərdən fərqləndirən əsas cəhət nə idi?\n— Bunu tam təsvir eləmək mümkün deyil. İstənilən işə ürəkdən və sevgi ilə yanaşırdı. Harada olursa olusun, istənilən problemə peşəkarlıqla yanaşırdı, dərin bilik nümayiş etdirirdi. Heç zaman yalana, özünə qarşı qeyri-səmimiliyə dözmürdü. İstər sadə işçi olsun, istərsə də nazirliklərin və başqa inzibati qurumların əməkdaşı olsun, heç bir işçinin qeyri-peşəkarlığına və öz işinə məsuliyyətsiz yanaşmasına göz yummurdu.\n— Aleksandr Alekseyeviç, Heydər Əliyevin mühafizəsini təşkil etmək çətin idimi? Axı o, başqa rəhbərlərdən seçilirdi, həmişə görüşlərində insanların içində olmağı xoşlayırdı, sadə adamlarla görüşüb söhbət edirdi. Mən özüm dəfələrlə bunun şahidi olmuşam.\n— Onda siz Heydər Əliyevin 1982-ci ildə Sov İKP Siyasi Bürosunun işinə, SSRİ Nazirlər Sovetinin aparatının fəaliyyətinə necə bir enerji gətirdiyini yaxşı anlayarsınız. Sədrin birinci müavini kimi onun kabineti Kremldəki birinci korpusdaydı. Siyasi Büronun iclas zalı həmin korpusda idi. Nazirlər Sovetinin sədri Nikolay Rıjkovun, sədrin bir neçə aparıcı müavininin kabineti o binadaydı. Heydər Əliyev birinci müavin kimi ikinci mərtəbədəi 57 saylı kabinetdə otururdu. Bu kabinet bir vaxt Molotova məxsus olmuşdu. Kabinetin üstündə 3-cü mərtəbədə isə Leninin mənzili olmuşdu, sonra ev muzeyə çevrilmişdi. Heydər Əliyev gələnə qədər orda belə qayda var idi ki, sədr də, müavinlər də saat 10-dan sonra işə gəlirdilər. Sədr əvvəl Tixonov idi, sonra Rıjkov keçdi. Nahar vaxtı “yuxu saatı” adlanırdı, hər kabinetin yanında ayrıca istirahət otağı vardı. Axşam saat 5-6 olanda hamı işdən gedirdi. Yalnız Heydər Əliyev səhər saat 9-da artıq işdə olardı. O vaxt mərkəzi televiziyanın “Vremya” xəbərlər proqramı axşam saat 21-də başlayırdı və Heydər Əliyev xəbərlərə işdə baxırdı. Adətən evə 21:30-da gedirdi.\n— Deyirlər, Heydər Əliyev Moskvaya gedəndən sonra BAM dirildi…\n— O, Nazirlər Soveti sədrinin birinci müavini işləyən zaman kuratorluq etdiyi nazirliklərdən biri də məhz Yollar və Nəqliyyat Nazirliyi idi, dəmir yolu da ora daxil idi. Həmçinin, Nəqliyyat Tikintisi Nazirliyi, çox sayda nazirliklər BAM-ın tikintisini təmin edirdilər. Nazirlər Sovetində BAM-ın tikintisi üzrə ayrıca komissiya yaratmışdılar. Heydər Əliyevin gəlişinə qədər həmin komissiya lal-kar oturmuşdu. Bu yolda heç bir uğur yox idi. Komissiyanı Heydər Əliyevə həvalə edəndə, o, qərara aldı ki, özü BAM-a getsin, şifahi məruzələr onu qane etmədi. O, həmişə hər şeyi özü görməyi, hiss etməyi, anlamağı və sonra qərar verməyi sevərdi.\n— Görüşləri zamanı Heydər Əliyev bir çox sahələri çox yaxşı bildiyi görünürdü. Mədəniyyət xadimləri ilə görüşündə o həmişə dərin təəssurat yaradırdı. Onlar Heydər Əliyevin memarlıq, rəssamlıq, musiqi və s. sahələrdə biliklərinə heyran qalırdılar. Siz necə düşünürsüz, bu cür hərtərəfli bilik nədən qaynaqlanırdı?\n— Mən uzun illər bu insanın yanında olmuşam. Elə bir sahə bilmirəm ki, onun məlumatı olmasın. SSRİ Nazirlər Sovetinin sədrinin birinci müavini kimi o, 20-dən artıq nazirliyə kuratorluq edirdi. Yollar və Nəqliyyat Nazirliyi ilə yanaşı, o, Mədəniyyət Nazirliyinə, Səhiyyə Nazirliyinə, SSRİ Elmlər Akademiyasına, Dövlət Tele-Radio Komitəsinə, Kinematoqrafiya Komitəsinə və s.-ə nəzarət edirdi. İşi çoxplanlı idi. O, bu nazirliklərin kollegiya iclaslarında, önəmli tədbirlərində iştirak edirdi. Hər bir tədbirdə də məruzə ilə çıxış edirdi. Məruzə dedikdə, o vaxt hər adam birbaşa nitq eləmirdi, elə indi də elədir. Hamı əvvəlcədən yazıb hazrlayırdı, sonra oxuyurdu. Onun əvvəlcədən hazırlayaraq oxuduğu yeganə məruzə 1985-ci ildə aprelin 21-də Vladimir İliç Leninin ad günü ilə bağlı olmuşdu. Tədbir hər il keçirilirdi. Siyasi Büronun hər bir üzvü bir ad günündə məruzə edirdi, Heydər Əliyevin də payına həmin il düşmüşdü. Bu, əvvəlcədə müəyyən edilmişdi. Bu, təmiz pafoslu, protokola uyğun partiya tədbiri idi. Televiziya birbaşa yayırdı, buna görə də orada məruzəni oxumaq tələb idi. Çünki xronometraj uyğun gəlməli idi. Yəni cəmi bir dəfə onun məruzəni kağızdan oxuduğunu görmüşəm. Qalan bütün məruzələrini tezislər əsasında qururdu.\n— Heydər Əliyev hər hansı bir görüşdən öncə hazırlaşırdımı?\n— Əlbəttə, çox ciddi hazırlaşırdı. Başqa cür ola bilməzdi. Çünki hər bir sahənin öz yenilikləri var idi. O çox məhsuldar və diqqətlə hazırlaşırdı. Kremldə onun geniş material bazası – dövrü nəşrlər, kitablar, sorğu kitabçaları var idi. Həm də ona tabe aparat var idi ki, onun göstərişi ilə materiallar hazırlayırdılar. O, öz tabeliyində olanların qeyri-peşəkarlığını sevmirdi və özü də onlar üçün nümunə göstərirdi.\n— Son sualım bu gün baş verən hadisələrə uyğun olacaq. Ukraynanı indiki vəziyyəti Azərbaycanın 90-cı illərini xatırladır. Sizcə, hakimiyyətdə Heydər Əliyev kimi bir şəxsiyyət olsa idi, bu cür fəlakətli hadisələrin qarşısını almaq mümkün olardımı?\n— Niyə biz Ukraynadan misal gətirməliyik. Biz hamımız Azərbaycanın övladlarıyıq və ölkəmizin keçdiyi mərhələləri gözlərimizlə görmüşük. Elə də uzaq tarix deyil. Heydər Əliyevin hakimiyyətə gəldiyi 1969-cu ildə sənaye və kənd təsərrüfatı, iqtisadiyyatın digər sahələri ağlar gündə idi. Onun Moskvaya getdiyi 1982-ci ilə qədər Azərbaycan SSRİ-nin ən aparıcı respublikalarından birinə çevrildi. Leonid Brejnevin “Azərbaycan iri addımlarla irəliləyir” sözləri boş yerdən gəlmirdi.\nRonəq Sənəndəci və onun «Həqiqeyi-əmanollahi» təzkirəsi\nUrmiya gölü, onun problemləri və həlli yolları


Islam Times - Səudiyyə Ərəbistanı Pakistana neft kreditini dayandırıb - Print Edition\nİslamTimes: Səudiyyə Ərəbistanı Pakistana neft alması üçün ayırdıqları krediti dayandırıb.\n“Report” “The Economic Times”a istinadən xəbər verir ki, belə bir addım Səudiyyənin nüfuzu altındakı İslam Əməkdaşlığı Təşkilatı (OIC) tərəfindən Kəşmir problemində süst davrandığı üçün Pakistanın tənqidlərinə cavab olaraq atılıb.\nÖtən həftə Pakistan Xarici Işlər naziri Şah Məhmud Küreşi OIC tərəfindən Kəşmirə həsr olunmuş sessiya çağırılmasa, təşkilatın bəzi üzvlərini OIC çərçivəsindən kənarda xüsusi sessiya keçirməyə çağıracaqlarını bildirmişdi.\nHazırda Pakistan Səudiyyə Ərəbistanından sözügedən kredit çərçivəsində aldıqları 1 milyard ABŞ dollarını geri qaytarmalıdır. Bütövlükdə 3 milyard ABŞ dolları məbləğindəki kreditin daxil olduğu 6,2 milyard ABŞ dolları həcmindəki yardım zərfi 2018-ci ilin noyabr ayında Səudiyyə Ərəbistanı tərəfindən açıqlanaraq ötən ilin fevral ayında vəliəhd Məhəmməd bin Salmanın İslamabada səfəri zamanı imzalanmışdı.\nSəudiyyə Ərəbistanın Birləşmiş Ərəb Əmirlikləri, Oman, bir sıra Şimali Afrika, Qərbi və Mərkəzi\nAsiya ölkələri və bəzi başqa müsəlman əhalisi olan ölkələri, o cümlədən dünyanın ən böyük müsəlman ölkəsi olan İndoneziya ilə yanaşı Kəşmir problemini Hindistanın daxili məsələsi olaraq gördükləri qeyd olunur.\nStory Code: 879986


Snikers tortu resepti » DADLI.Az - Dadlı Reseptlər, Tort Reseptləri, Asan Yemek Reseptleri\nSnikers tortu resepti\nReseptin məlumatları Baxış sayı: 33276\nTarix : 25.02.2017, 21:00\nYumurta 14 ədəd\nUn 2,5 Stəkan\nŞəkər tozu 2,5 Stəkan\nVanil 2 bağlama\nQabartma tozu 2 bağlama\nYumurtanın ağı 5 ədəd\nLimon şirəsi 1/2 ç.q\nQatlaşdırılmış süd 600 ml Bişirilmiş\nKərə yağı 300 q\nAraxis 700 q\n1. Snikers tortu bezə və korjların sayına görə hündür alınır. 2 korj hazırlanır və sonradan iki yerə bölünür - ümumilikdə 4 korj alınır. Bir korjun hazırlanması üçün 7 yumurtanı ağarana kimi şəkər tozu ilə çalmaq lazımdır. Vanil, qabartma tozu və un əlavə edib daha kiçik sürətdə məhlul tam həll olunana kimi çalmağa davam edin. Xəmiri yağlanılmış 32 sm diametri olan tavaya töküb 20 dəq. ərzində 180 dərəcədə qızılı rəngədək bişirin. İkinci korju da eyni texnologiyaya görə hazırlayın. Korjları soyudun və enli bıcaq vasitəsi ilə iki yerə bölün.\n2. Beze üçün 5 yumurtanın ağını sarısından ayırın. Ağlara limon şirəsi qatıb mikserlə yüksək sürətdə bərk köpük halınadək çalın. Şəkər tozunu mərhələli şəkildə bezəyə əlavə edib tam həll olunana kimi çalın. Bezəni elə çalmalısınız ki qabı əyəndə bezə axmasın. Hazır bezeni dibi yağlanmış kalka kağızı ilə örtülən 32 sm diametri olan tavaya töküb 1,5 -2 saat ərzində sobada 150 dərəcədə qurutmaq lazımdır.\nHazır bezeni tavadan çıxarın və tam soyudun.\n3. Yer fındığının qabığını soymaq üçün onu iri tavada qızardın. Yer fındığı qəhvəyi rəngində olmalıdır. Qovurumuş yer fındığını hissə-hissə çay dəsmalının üzərinə tökün, dəsmalı torba kimi bağlayıb silkələyin və qabığını çıxarın.\n4. Krem üçün yumşalmış kərə yağını mikser ilə çalın, çalmağa davam edərək hissə-hissə qatlaşdırılmış südü əlavə edin. Krem korjların üzərinə yaxşı çəkilsin deyə onu 10-15 dəqiqəlik soyuducuya qoyun.\n5. Tortu yığın. 1-ci korjun üzərinə krem çəkin, azacıq qovrulmuş araxis tökün və 2-ci korjla örtün. Bezeni yerləşdirin və 3-cü korjla örtün. 3-cü və 4-cü korjun arasına da krem vurun. Korjların arasına zövqə görə araxis səpin. Tortun üzərini və yanlarını kremlə örtün və araxislə bəzəyin. Tort süfrəyə verilməmişdən əvvəl 3-4 saat sərin yerdə saxlanmalıdır.\nEtiketlər: hissə, üzərinə, örtün, əlavə, çalın, korjun, Stəkan, Şəkər, olunana, çalmağa, araxis, sürətdə, lazımdır, davam, korjla, dərəcədə, Hazır, bezeni, çıxarın, qabığını\nKofeli, qara gavalılı bize tortu resepti\nPani Valevska tortu resepti\nKrepvil tortu resepti\nKral beze tortu resepti\nBezeli qar kraliçası tortu resepti


Burcler.biz » Bürclər » Qoç bürcü haqqında 10 fakt\nGreat_Gloria 7-02-2018, 12:08 2 541 Bürclər\n1. Bu nişanın bəzi nümayəndələri öz həmsöhbətinə deyib qurtarmağa verirlər.\n2. Qoç heç vaxt siz münaqişəyə təhrik etməyə başlamayacaq — o hamı (hər şey) düz şəxsə (üzə) deyəcək, amma əgər siz birinci ona hücum edəcəksinizsə, onda ən güclü müqaviməti qarşılayacaqsınız.\n3. Demək olar ki, hər Qoç belə söyüşə bilmək istəyir ki, dolu və bütün öz emosiyalarını və niyyətləri ifadə etmək aydındır.\n4. Çoxları düşünürlər ki, Qoçlar amansızdır, amma bu qətiyyən deyil belə.\n5. Qoçlar daha güclü diş ağrısına nifrət edirlər, nə qədər kimsə başqa.\n6. Qoçlar xoşu insanlara etməyə xoşlayırlar, amma bu halda cavab hərəkətlərini (təsirlərini) gözləmirlər.\n7. Qoçlar uduza bilmirlər.\n8. Qoçlar seksual partnyorsuz daha uzun başqalarını keçinə bilərlər.\n9. Bu insanlara nəsə gülünc daim olur, nə haqqında onlar sonra dostlara danışırlar.\n10. Əgər siz dünyada ən xeyirxah insanı tapmaq istəyirsinizsə, onda o Qoç olacaq.\nBu nişanın insanları atəş (od) və arzular həyatdan hamını (hər şeyi) almağa tamdır (doludur). Onlar onlar üçün əla partnyor ola bilərlər, kim zərifliyə vaxt itirməyi sevmir. Qoç riskə həmişə hazırdır, ona nəyisə yenisini yoxlamaq lazımdır — həmçinin bu insanlara aiddir. Ona görə onların arasında xəyanətlər tez-tez rast gəlinir (görüşür).


AZal- dan işdən çıxarılan Toğrul Vəliyevin əmri səlahiyyəti olmayan şəxs tərəfindən verilmişdir. » Press-az\npress-az » Baş Xəbər » AZal- dan işdən çıxarılan Toğrul Vəliyevin əmri səlahiyyəti olmayan şəxs tərəfindən verilmişdir.\nSaat: 26-08-2017, 17:38 Baxış: 7 812\nPress-az.com-un verdiyi məlumata görə, İddiaçı Vəliyev Toğrul Nazim oğlu cavabdeh “Azərbaycan Hava Yolları” Qapalı Səhmdar Cəmiyyətinə qarşı “Əmək müqaviləsinə xitam verilməsi barədə əmrin ləğv edilməsi, işə bərpa, qanunsuz işdən çıxarılma müddətində ödənilməmiş orta əmək haqqının tutulması, maddi və mənəvi ziyan tələbinə dair” iddia əsasında 25 avqustda Xəzər rayon məhkəməsində Mayılov Samirin sədirliyi ilə növbəti məhkəmə prosesi olub .\nHəmin məhkəmə prosesində Aviyasiya Təhlükəsizlik Baş idarəsinin direktor müavini Etibar Cəbrayılov da məhkəmədə nümayəndə qisimində iştirak edib.\nİddiaçı Vəliyev Toğrulun vəkili Yalçın İmanov məhkəmədə bildirib ki, iddia ərizəsində iddiaçıya işdən çıxarma barədə əmrin surəti verilmədiyindən və şifahi şəkildə onun Azərbaycan Respublikası Əmək Məcəlləsinin (bundan sonra ƏM adlanacaq) 70-ci maddəsinin “c” bəndi ilə işdən azad olunduğu bildirildiyindən, tələbin əsaslandırma hissəsi də yalnız ƏM-nin 70-ci maddəsinin c) bəndi ilə aparılmışdır.\n18 avqust 2017-ci il tarixdə keçirilən məhkəmə prosesində cavabdehin nümayəndəsi əmrin surətini məhkəməyə təqdim etmiş, əmrin surəti ilə tanışlıqdan məlum olmuşdur ki, iddiaçı ƏM-nin 70-ci maddəsinin c) bəndi ilə deyil, ç) bəndi ilə işdən azad edilmişdir.\nİddiaçı Vəliyev Toğrulun vəkili Yalçın İmanov məhkəmədə bildirib ki, hesab edirik ki, iddia tələbinin əsası dəyişilməli, cavabdehə qarşı tələbi əsaslandırmaq üçün irəli sürülən arqumentlər dəyişdirilməlidir.\nVəkil Yalçın İmanov məhkəməyə bildirib ki, cavabdehin məhkəməyə təqdim etdiyi sənədlərdən məlum olur ki, iddiaçı barəsində 23.05.2017-ci il tarixli 288 saylı Əmrlə ƏM-nin 186-cı maddəsinin 2-ci bəndinin “a” yarımbəndinə əsasən töhmət elan edilmişdir. Həmin intizam tənbehinin tətbiq edilməsinə səbəb kimi isə göstərilmişdir ki, “05.05.2017-ci il tarixdə Aviasiya Təhlükəsizliyinin Təşkili Koordinasiya və Keyfiyyətə Nəzarət Xidməti rəisinin köməkçisi-operativ növbətçi Həsənov Kamal Həsənağa oğlunun xidmət zamanı 06:30-da vəzifə təlimatının tələblərini pozaraq, 1 saylı terminalın qarşısına kənar maşınların buraxılması üçün qarovul rəisi Mansur İsmayılova göstəriş vermişdir. Mansur İsmayılov isə bu işi öz növbəsində köməkçisi Toğrul Vəliyevə tapşırmışdır. Toğrul Vəliyev kənar maşınların 1 saylı terminalın qarşısına keçərək, 3-cü yolda parkovkasına şərait yaratmışdır. Onlar bu hərəkətləri ilə üzərlərinə düşən əmək funksiyasını və vəzifə təlimatının tələblərini pozmuşlar”.\nAviasiya Təhlükəsizlik Baş İdarəsinin Həmkarlar İttifaqı Komitəsinin iclasının 08 iyun 2017-ci il tarixli 02№-li Protokolundan Çıxarışda qeyd edilir ki, Komitə Heydər Əliyev Beynəlxalq Aeroportunda Mühafizə Xidmətinin qarovul rəisinin köməkçisi Vəliyev Toğrul Nazim oğlu ilə Azərbaycan Respublikası Əmək Məcəlləsininn 70-ci maddəsinin ç) bəndi ilə əmək müqaviləsinin birtərəfli şəkildə ləğv olunmasına razılıq verir. Həmin Çıxarışda ƏM-nin 72-ci maddəsinin ə) bəndinə də istinad edilir (Eyni istinad Aviasiya Təhlükəsizlik Baş İdarəsinin Həmkarlar İttifaqı Komitəsinin sədri Əsədov M.Q.-nin Aviasiya Təhlükəsizlik Baş İdarəsinin direktoru Elxan Orucova 08 iyun 2017-ci il tarixli 21 saylı məktubunda da qeyd edilir). Həmin bənd “əmək funksiyasını\npozduğuna görə əvvəllər işəgötürən tərəfindən verilmiş intizam tənbehindən nəticə çıxarmayaraq altı ay ərzində təkrarən əmək funksiyasını pozmanı” nəzərdə tutur.\n387 saylı intizam-tənbeh əmri və Həmkarlar İttifaqı Komitəsinin 08.06.2017-ci il tarixli 02№li Protokoldan Çıxarışlar təsdiq edir ki, T.Vəliyev barəsində Əm-nin 70-ci maddəsinin ç) bəndinin ikinci hissəsi – “...bu Məcəllənin 72-ci maddəsində sadalanan hallarda əmək vəzifələrini kobud şəkildə pozduqda” – nəzərdə tutulur.\n18 avqust 2017-ci ildə məhkəmə iclasında cavabdehin nümayəndəsi də məhz bunu nəzərdə tutaraq, ƏM-nin ə) bəndinə istinad edilərək, iddiaçı ilə əmək müqaviləsinin ləğv edildiyini bildirmişdir. Həmin bənd yuxarıda da qeyd edildiyi kimi işçinin 6 ay ərzində təkrarən əmək funksiyasını pozmasını nəzrədə tutur.\nHalbuki, iddiaçı 07 noyabr 2016-cı il tarixdən cavabdeh QSC-də işlədiyi müddətdə onun barəsində yalnız bir dəfə, o da 23 may 2017-ci il tarixdə töhmət tətbiq edilmişdir. Ondan sonrakı dövrdə iddiaçı barəsində əmək funksiyasını pozduğuna görə, hər hansı bir intizam tənbehi tətbiq edilməmişdir.\nBu səbədən də hesab edirik ki, iddiaçının ƏM-nin 70-ci maddəsinin ç) bəndi ilə işdən azad edilməsi qanunsuzdur.\nİntizam tənbehi buna səlahiyyəti olmayan şəxs tərəfindən verilmişdir\nİddiaçıya intizam tənbehi tətbiq edilməsi barədə 23.05.2017-ci il tarixli 288 saylı Əmr QSC-nin birinci vitse-prezidenti Sabir İlyasov tərəfindən imzalanıb. Azərbaycan Respublikası ƏM-nin 188.1-ci maddəsinə əsasən İntizam tənbehi, yalnız işçi ilə əmək müqaviləsi bağlamaq, onun şərtlərini dəyişdirmək və ona xitam vermək səlahiyyətinə malik olan işəgötürən tərəfindən verilə bilər. İddaçı ilə əmək müqaviləsi QSC-nin prezidneti Cahangir Əsgərov tərəfindən imzalanıb. ƏM-nin 188.2-ci maddəsinə görə, Müəssisənin nizamnaməsində (əsasnaməsində) başqa hal nəzərdə tutulmayıbsa, işəgötürən işçilərə intizam tənbehi vermək səlahiyyətini əmri (sərəncamı, qərarı) ilə özünün müavinlərindən birinə, müəssisədən kənarda yerləşən struktur bölməsinin rəhbərinə həvalə edə bilər. Həmin əmrdə (sərəncamda, qərarda) hansı səbəbə görə intizam tənbehi vermək səlahiyyətinin başqa vəzifəli şəxsə həvalə edildiyi əsaslandırılmalı və onun səlahiyyətinin dairəsi dəqiq müəyyən edilməlidir. Halbuki, T.Vəliyevə intizam tənbehinin verilməsi səlahiyyətinin Sabir İlyasova həvalə edilməsi ilə bağlı hər hansı bir əmr yoxdur. ƏM-nin 188.3-cü maddəsinə əsasən ...Əgər bu qaydaların əksinə olaraq işçiyə intizam tənbehi vermək səlahiyyəti olmayan vəzifəli şəxs tərəfindən verilibsə, onun əmri hüquqi qüvvəsi olmayan puç (əhəmiyyətsiz) əmr hesab edilir.\nİşdən çıxarma əmri buna səlahiyyəti olmayan şəxs tərəfindən verilmişdir\nBundan başqa, iddiaçının işdən azad edilməsi barədə əmr də buna səlahiyyyəti olmayan şəxs tərəfindən qəbul edilmişdir.\n12.07.2017-ci il tarixli 397/Ş saylı Əmr və 11.07.2017-ci il tarixli 387 sayı Əmr QSC-nin birinci vitse-prezidneti Sabir İlyasov tərəfindən imzalanmışdır.\nHalbuki, iddiaçıyla 07.11.2016-cı il tarixli əmək müqaviləsi və 01.01.2017-ci il tarixli əmək müqaviləsinə dəyişiklik QSC-nin prezidenti Cahangir Əsgərov tərəfindən imzalanmışdır.\nAzərbaycan Respublikası Nazirlər Kabinetinin 2008-ci il 30 aprel tarixli, 105 nömrəli qərarı ilə təsdiq edilmiş “Azərbaycan Hava Yolları” Qapalı Səhmdar Cəmiyyətinin Nizamnaməsinin 7.1.8-ci bəndinə əsasən Cəmiyyətin prezidenti Cəmiyyətin aparatının və tabeliyində olan qurumların (hüquqi şəxs statuslu qurumlar istisna olmaqla) işçilərini vəzifəyə təyin edir və vəzifədən azad edir, onlar barəsində həvəsləndirmə və intizam tənbehi tədbirləri görür; Nizamnamənin 7.2-ci bəndinə görə, Cəmiyyətin prezidenti öz vəzifəsini yerinə yetirə bilmədikdə, onun səlahiyyətlərini müvəqqəti olaraq birinci vitse-prezident həyata keçirir.\nGöründüyü kimi, işçinin vəzifədən azad edilməsi də Nizamnamə ilə birbaşa QSC-nin Prezidentinin səlahiyyətindədir.\nEyni zamanda, QSC-nin prezidenti Cahangir Əsgərovun öz vəzifəsini yerinə yetirə bilməməsi və bu səbəbdən də onun səlahiyyətinin Sabir İlyasov tərəfindən icra edilməsiylə bağlı hər hansı bir məlumat da yoxdur.\nÇıxışın yekununda vəkil Yalçın İmanov məhkəmdən xahiş edərək bildirib ki, Vəliyev Toğrul Nazim oğlunun işdən azad olunması ilə bağlı 12 iyul 2017-ci il tarixli 397/Ş saylı əmri ləğv edərək, onun əvvəlki iş yeri olan “Azərbaycan Hava Yolları” QSC-nin Aviasiya Təhlükəsizlik Baş İdarəsi Heydər Əliyev Beynəlxalq Aeroportu Mühafizə Xidmətinə qarovul rəsinin köməkçisi vəzifəsinə bərpa edilməsinə;\nQanunsuz işdən çıxarıldığı gündən işə bərpa olunduğu günə qədər olan dövr üçün ona orta aylıq əmək haqqının ödənilməsinə;\nQanunsuz olaraq işdən çıxarıldığına görə ona dəymiş maddi və mənəvi zərərin əvəzi olaraq 5.000 (beş min) manat məbləğində pulun və ödənilmiş 30 manat məbləğində dövlət rüsumunun cavabdehdən tutularaq ona ödənilməsinə dair qətnamə çıxarasınız.\nAZAL məhkəməyə verilib Şok səbəb\nATBİ-nin direktoru Elxan Orucov işçiləri qeyri-qanuni olaraq işdən çıxarır.


ATƏT müşahidəçilərinə hücumun arxasındə nə durur? | Xural qəzeti\nƏsas Səhifə/KÖŞƏ YAZARLARI/ATƏT müşahidəçilərinə hücumun arxasındə nə durur?\nATƏT müşahidəçilərinə hücumun arxasındə nə durur?\nATƏT-in Müşahidə missiyasının mətbuat konfransında pozuculuq edənlərin davranışı bir neçə istiqamətdə düşündürücüdür:\n1. Hadisə spontan (özlüyündən inkişaf edən) hadisəyə bənzəmir, öncədən bu şəxslər salonda öndə yer alıblar və bəlli hazırlıq olunduğu görünür. (Praktikada bənzər hadisə İTV mətbuat Aynasında kitabının təqdimatı zamanı olmuşdu və həmin təqdimat zamanı da ön yerlər öncədən tutulmuşdu və tədbir başlayan kimi indi olduğu kimi ara qarışmışdı…)\n2. Bu şəxslərın hamısı siyasi kimlikdə olanlar yox, media kimliyində olanlardır və onların əsasən hamısı bir mərkəzlə kordinasiyalıdır. Deməli, hadisə öncədən birilərinin kordinasiyasında planlaşdırılmışdır.\n(Qeyd: Orda önə çıxanların hər biri (2013-cü il iyulun 22-də “Azərbaycan mətbuat işçilərinin sosial müdafiəsinin gücləndirilməsi tədbirləri haqqında” Azərbaycan Respublikası Prezidentinin 22 iyul 2010-cu il tarixli Sərəncamına əsasən mətbuat işçiləri üçün inşa edilmiş binada mənzillərin təqdimat mərasimində 3 otaqlı mənzil alan şəxslərdır:\n118. Quliyev Bəhruz Vaqif oğlu “Səs” qəzeti\n139. Rəhimzadə Vüqar Gəncəli oğlu “Iki sahil” qəzeti\n36. İskəndərov Sahil Məmməd oğlu “Lider” TV\n32. Bədəlov Əlqismət Əjdər oğlu “Xalq qəzeti”)\n3. Bu hadisə nəyə, kimə xidmət edir? İlk növbədə bu davranışla ATƏT-in çətiri altında ölkəyə müşahidəyə gələn 50-dən çox ölkənin 80-dək deputatına daha praktik vəziyyəti görməyə imkan yaratdılar. Yəni, bu davranışları ilə dedilər ki, ölkədə ən xırda tənqidə belə keçid yoxdur, dərhal tənqid edənlər hədəf ola bilər, onları “ermənilərlə əlaqədə” günahlandıra bilərlər, hətta fiziki basqılara məruz qala bilərlər. Yəni ATƏT müşahidəçiləri üçün yüz nəsihətdən bir müsibət daha aydın vəziyyəti ifadə etdi.\nYaxşı, bu tablo ölkənin imicinə, onun rəhbərinin imicinə xidmət edə bilərmi, əlbəttə, yox. Deməli, biriləri qəsdən belə bir imic yaratmaq istəmiş ola bilər. Daxildə bunu sadiq xidmət göstəricisi kimi təqdim etsələr də, əslində, işin altında ciddi təxribat görmək mümkündür…\n4. Bu tədbirdə olanlardan sonra ATƏT-in təmsilçiləri indiyənə qədər onlara deyilən və onların həmişə şübhə ilə baxdığı digər faktlara, sizcə, yanaşması necə olacaq? Mənim fikrimcə, bütün şübhələri keçəcək və deyilən mənfi məqamlar artıq subyektiv şübhədən keçib, obyektiv fakta dönəcək.\nQısacası, dünən 4-5 nəfər media mənsubu olan şəxsin etdiyini bütün seçki boyu müxalifət və müstəqil ekspertlər edə bilməmişdir. Bir də mənzərəyə bu pəncərədən baxın…(arqument.az)\nRiçard Kozlariç: “Azərbaycan xalqına demokratik seçim imkanı verilmədi”


» Erməni diasporunun yayılma coğrafiyasıKarabakhİNFO.com - karabakhInfo.com\nErməni diasporunun yayılma coğrafiyası\n23.05.2013 | 12:53\nErmənistandan kənarda yaşayan erməni icmaları erməni diasporu sayılır. Dünyada yaşayan ermənilərin ümumi sayı 8–10 milyon arasındadır. Bunlardan 8 milyonu erməni diasporunu təşkil edir. Birinci dünya müharibəsindən sonra erməni diasporunun sayı artır, bu artım Avropaya, ABŞ-a və Yaxın Şərq ölkələrinə mühacirət edən ermənilərin hesabına olur. Həmçinin Yeni Zelandiya, Avstraliya, Hindistan, Argentina və Cənubi Afrika Respublikası kimi ölkələrdə mütəşəkkil erməni diasporu mövcuddur.\nMüxtəlif ölkələrdə yaşayan ermənilərin təqribi sayı\nRusiya – 1130 min\nFransa – 500 min.\nİran – 200 min.\nABŞ – 385 min\nGürcüstan – 248 min\nSuriya – 190 min.\nLivan – 160 min.\nİşğal olunmuş Azərbaycan əraziləri – 80-90 min arasında.\nArgentina – 90 min.\nUkrayna – 99 min\nTürkiyə – 40 min.\nÖzbəkistan – 70 min.\nAvstraliya – 45 min.\nAlmaniya – 42 min.\nKanada – 40 min.\nBraziliya – 40 min.\nYunanıstan – 35 min.\nİordaniya – 35 min.\nTürkmənistan – 30 min.\nBolqarıstan – 30 min.\nBelarus – 25 min.\nQazaxıstan – 25 min.\nİraq – 20 min.\nUruqvay – 19 min.\nBöyük Britaniya – 18 min.\nMacarıstan – 15 min.\nBelçika – 10 min.\nÇexiya – 10 min.\nİsrail – 9 min.\nMisir – 8 min.\nMoldova – 7 min.\nNiderland – 6 min.\nTacikistan – 6 min.\nLatviya – 5 min.\nİsveçrə – 5 min.\nİsveç – 5 min.\nKuveyt – 5 min.\nQırğızıstan – 3 min.\nBirləşmiş Ərəb Əmirlikləri – 3 min.\nDanimarka – 3 min.\nAvstriya – 3 min.\nKipr – 3 min.\nVenesuella – 2500 nəfər.\nLitva – 2500 nəfər.\nİtaliya – 2500 nəfər.\nEstoniya – 2 min.\nRumıniya – 1700 nəfər.\nPolşa – 1 min.\nİspaniya – 1 min.\nNorveç – 1 min.\nÇili – 1 min.\nFinlandiya – 1 min.\nSudan – 1 min.\nTayland – 1 min.\nHonduras – 1 min.\nYeni Zelandiya – 600 nəfər.\nMeksika – 500 nəfər.\nAlbaniya – 500 nəfər.\nHindistan – 500 nəfər.\nKolumbiya- 300 nəfər.\nC.A.R. – 200 nəfər.\nQatar – 150 nəfər.\nKuba – 100 nəfər.\nEfiopiya – 100 nəfər.\nErmənilərin məskunlaşdıqları Amerika, Avropa, Asiya, Afrika və Avstraliya qitələrində onların yaşayış tərzi bir-birlərindən fərqlənsə də, onların fəaliyyəti bir istiqamətdə aparılır.\nŞərqi Avropa – Burada erməni diasporunun fəaliyyəti passiv hesab olunur. Onların çox hissəsi Assimilyasiyaya uğrayıblar. Polşa, Macarıstan, Rumıniyada, Bolqarıstanda, onların sayı olduqca azalıb.\nUkraynada bir qədər ermənilər çoxluq təşkil edir. Buradan erməni gəncləri zamanla Qərbə doğru mühacirət edirlər.\nTəqribən 5 min erməni Rumıniyada, 8 minə yaxını Bolqarıstanda, qalanları isə digər ölkələrdə qalıb.\nQərbi Avropa – XX əsrin sonlarında buradakı erməni diasporunun fəaliyyəti bir qədər aktivləşib. Xüsusilə, Fransada “soyqırımı” tanıdılmasını qeyd etmək olar. İtaliya, Hollandiya, Almaniya, İngiltərədə erməni diasporunun fəaliyyətində də intensivlik hiss olunur. Belçika və Hollandiyada ermənilər mədəni, Fransada hərtərəfli, Avstriya, İngiltərədə ticari sahədə daha aktivdilər. Digər dövlətlərdə onların fəaliyyəti ticari, mədəni və elmi sahədə bir qədər fəaldır.\nQərbi Avropa erməniləri elm, incəsənət və iqtisadi sahələrdə xeyli uğurlar əldə ediblər. Bu isə onların müəyyən məsələlərdə irəlidə olmasına şərait yaradır.\nYaxın Şərq – Bu ərazidə ermənilərin fəaliyyəti olduqca fəaldır. Xüsusilə Livan və Suriyada ermənilərin dayaqları güclüdür. Livan prezidenti M. Kəddafinin yoldaşı erməni qızıdır. Beyrut dünya ermənilərinin əsas mərkəzlərindən biridir. Misir, Sudan, İordaniya, Efiopiyada onlar azlıq təşkil etmələrinə baxmayaraq imkanlı etnik qrup hesab olunurlar. Xartumdakı erməni kilsəsi Yaxın Şərq bölgəsində ən böyük erməni kilsəsidir. Fələstin lideri Yasir Ərəfatın ermənilə “qardaş” olması isə çoxlarına məlumdur. İranda da ermənilər az olmalarına baxmayaraq 30 milyon Azərbaycanlıdan qat-qat üstün güzəştlərə malikdirlər.\nCənubi Asiya və Avtsraliya – Kəlkütdə də daha çox fəal olan ermənilər bu bölgədə az saylı məskunlaşıblar. Buranın erməniləri Qərbə daha çox meyllidirlər. Çin, Sinqapur, Malaziya, Fillipində ermənilər varlı qrupa aiddilər. Burada 35.000 erməni yaşayır. Qəzet, jurnal nəşr edir, klub və kitabxanalara malikdirlər.\nCənubi Amerika – XX əsrin əvvəllərindən bu bölgəyə mühacirət edən ermənilər Braziliya, Uruqvay, Argentina, Kolumbiyada çoxluq təşkil edirlər. 1940-cı ildən isə onlar bu bölgənin ictimai-siyasi həyatında iştirak edirlər. Burada erməni kilsələri, məktəbləri, KİV orqanları fəaliyyət göstərir. Braziliya ilə Ermənistan arasında ikitərəfli əlaqələr güclüdür. Kolumbiyada isə Armeniya adlı şəhər də var.\nRusiya – Buradakı erməni diasporunun fəaliyyəti uzun müddət tədqiqatçıların diqqətindən kənarda qalmışdır. 1990-cı illərin əvvəllərindən başlayaraq ermənilərin bu ölkədəki durumu və fəaliyyəti xüsusi olaraq tədqiqat obyektinə çevrildi.\nX-XI əsrdən ermənilər Kiyev Rus dövlətinə, XIV əsrdən isə Moskvaya mühacirət etməyə başladılar. Bu şəhərlərdə məskunlaşan ermənilər ticarət və tibb sahəsində çalışırdılar. XIII əsrdə artıq Lvov şəhərində erməni məhəllələri var idi.\nXIV əsrdə Ermənilər Moskvada siyasi mövqe qazanmağa başladılar. Onların Rusiya içərilərinə doğru mühacirəti fəallaşdı. Rusiyada güzəştlərə malik olan ermənilər torpaq sahələri almaq və evlər tikməkdə sərbəst idilər.\n1659-cu ildə Zaxar Saqradyan adlı tacir Rusiya çarına qiymətli hədiyyələr verməklə 1607-ci ildən ermənilərin Avropa və Asiya bazarında mövqeyini möhkəmləndirdi. Ermənilərin Osmanlı imperiyasında sayca çox olması I Pyotrun Şərq siyasətində onlara xüsusi diqqət verməsinin əsas səbəbi idi. 1695-ci ildə I Pyotr İran şahına erməni tacirləri üçün əlverişli şərait yaratması üçün 4 məktub göndərmişdir. 1711-ci ildən isə ermənilər Rusiyadan vergi ödəmədən qiymətli daşlar çıxarmaq hüququ əldə etdilər.\nİsrail Ori Rusiya çarı ilə görüş zamanı Ermənistan dövləti yaradılması barədə xüsusi razılıq aldı. I Pyotrun ona söz verməsinə baxmayaraq, Qafqaz bölgəsində Rusiyanın müəyyən zaman zəif olması bu razılaşma həyata keçmədi. Erməni diasporu Rusiyada XIX əsrin ortalarında “Uysais” və “Araks” adlı qəzet dərc edirdilər.\nBosfor və Dardanel boğazlarında gözü olan I Pyotr Osmanlı imperiyasını daxildən parçalamaq üçün ilk dəfə olaraq erməni məsələsini ortaya atdı. Plana görə ermənilər üsyanlara başlamalı, Rusiya isə Balkan və Qafqaz torpaqlarındakı “xristian bacı və qardaşları xilas üçün” məsələyə qarışırdı.\nGözlənilənlərin əksi olaraq erməni məsələsi beynəlxalq müstəviyə çıxdı. Burada isə Avropadakı ermənilərin rolu çox idi. Ermənilərin ikibaşlı siyasəti İngiltərənin və Avropanın məsələyə qarışmasına şərait yaratdı.\nƏrzurumdakı Rusiyanın baş konsulu Moyevski çara göndərdiyi məktubda aşağıdakıları qeyd edirdi.\n“Əslində Rusiya hökumətinə ermənilər tərəfindən onların dözülməz şəraitdə yaşamaları barədə göndərilən məktublar əsassızdır. Burada onlar hər cür azadlıqdan istifadə edirlər. Erməni kəndlilərinin vəziyyəti Rus kəndlilərindən daha yaxşıdır”.\n1813-cü il Gülüstan və 1828-ci ildə Türkmənçay müqavilələrindən sonra Rusiya hökuməti İrandan və Rusiyadan 140 min ermənini zorla İrəvanda yerləşdirdi. Bu addım Asiyadakı erməni diasporu tərəfindən narazılıqla qarşılandı. Buna baxmayaraq 1916-cı ildən sonra Rusiya ərazisindəki ermənilər “qurban” kimi xüsusi imtiyazlar əldə etdilər.\nSovetlər Birliyi qurulduqdan sonra Erməni diasporu yeni dövlətdə yüksək dövlət postlarında işləyirdilər. Onların fəaliyyəti xüsusilə 1930-40, 1945-1960, 1960-62, 1962-91-ci illər və Sovet Birliyi dağıldıqdan sonrakı dövrdə daha güclü idi.\n1930-40-cı illər – Bu dövrdə erməni diasporunun fəaliyyətinin nəticəsi olaraq İrəvandan azərbaycanlılar çıxarılaraq orada ermənilər yerləşdirildi.\n1945-1960-cı illər – Erməni diasporu Molotovun rəhbərliyi altında Türkiyədən torpaq tələb etməyə başladılar. 26 min km2 ərazi iddiasında olan erməni diasporu 20,500 km2 – Ermənistana verilməsini planlaşdırmışdı. Lakin Xruşovun hakimiyyətə gəlməsindən sonra bu plan pozuldu.\n1960-1962-cı illər – Ermənilərin yenidən İrəvanda yerləşdirilməsi dövrü azərbaycanlılar Kürqırağı ərazilərdə məskunlaşmalı oldular.\n1962-1991-ci illər – 1965-ci ildə İrəvanda “soyqırım” hadisəsi 400 min ermənin iştirakı ilə keçirilir. Erməni diasporu bununla Sovetlər Birliyində Milli məsələlərin başlanğıcını qoydular. 1970-ci ildən isə erməni alimləri Zori Balayan, Abel Aqenbekyan kimi nüfuzlu ermənilərin fəaliyyəti 1988-ci ildə Azərbaycana qarşı açıq-aşkar təcavüzkar müharibənin başlanmasına səbəb oldu. Nəticədə Sovetlər Birliyi parçalandı və Ermənistan Respublikası yaradıldı.\nHazırda Rusiyadakı erməni diasporunda fikir ayrılığı var. Diaspor təşkilatları arasında rəqabət mövcuddur. Təbliğat və mədəni sahədə Rusiyada iş aparan ermənilər siyasi cəhətdən fəallıq göstərmirlər.\nRusiya XİN-nin Diplomatik Akademiyasının əməkdaşı T.Poloskova Rusiyadakı erməni diasporunun durumun aşağıdakı kimi izah edir.\n1. Rusiyada erməni diasporu sosial və etnomədəni anlamda müxtəlif tərkiblidir. Yenidənqurmaya qədər Rusiyada məskunlaşan ermənilər ictimaiyyətə tam adaptasiya olunublar. Onlar isə 90-cı illərin mühacirlərinə münasibətdə bir qədər ehtiyatlı davranırlar. Eyni zamanda Ermənistandan olan ermənilərlə digər MDB erməniləri arasında icmadaxili münaqişə var. Bakı, Kiev, Moskva erməniləri Ermənistanın hazırkı xarici siyasətini pisləyirlər.\n2. Uzun müddət Rusiyada yaşayan və artıq adaptasiya olunan ermənilər ümumerməni məsələsində külli-miqdarda vəsait xərcləməkdən çəkinirlər. Yalnız iqtisadi məsələlərdə onlar lobbiçiliyə əl atırlar.\n3. Rusiyada erməniləri birləşdirici diaspor-partiya münasibəti və mübarizəsi yoxdur. Bu rolu öz üzərinə götürən Daşnaksütyun, Hnçak, Ramkavar partiyalarının şəbəkə strukturu yoxdur.\nHal-hazırda erməni diasporunda ikili fəaliyyət mövcuddur. Bir qrup passiv, iqtisadi maraqlar güdən və Assimilyasiya olunmuşlardır. Onlar Ermənistanın və ümumerməni işinin apardığı siyasətin əleyhinədir. Türkiyə ilə sıx əlaqələri olan bu qrup “soyqırım” məsələsinin çürüdüyünü bildirirlər.\nİkinci qrup isə əsasən 90-cı illərin mühacirləri vətənpərvərlik, odlu çıxışlar edir, erməni işinə yeni çalarlar gətirilməsini tələb edirlər. Romantizm hissələrini yersiz hesab edərək, bu qrup yaşlı təbəqəni passivlikdə ittiham edirlər.\nErməni diasporunun Rusiyadakı təşkilatlarından: “Moskva Ermənilər Birliyi”, “Erməni Gənclər Mərkəzi”, “Beynəxalq Erməni Tələbələr Birliyi”, “Rusiya Erməni Əlaqələr Mərkəzi”, “Rusiya-Erməni Dostluq Federasiyası” ilə yanaşı “Erməni ailəsi”, “Erməni xəbərləri” və digər qəzetləri nəşr olunur. Ermənilərin Rusiyanın ziyalı, siyasi və ictimai xadimləri ilə tez-tez görüşləri keçirilir. Bu cür görüşlərdə ermənilərin Rusiyadakı durumu, lobbiçilik fəaliyyəti, uydurma “soyqırım”, Qarabağ münaqişəsi və digər məsələlər müzakirə olunur.\nKriminal qrupların çoxunu yüksək çinli ermənilər himayə edir. Onların biznesləri güclü inkişaf edir və Moskva erməniləri azərbaycanlılarla əlaqələr qurmaqla müharibə barədə danışmırlar.\nAmerika Birləşmiş Ştatları – Dünya ermənilərinin ən güclü dayaqları və fəaliyyətinə görə aktiv hesab olunan diasporu ABŞ-da yerləşir. Hərtərəfli fəaliyyətlərinə görə Amerikada 10 əsas etnik qrupdan biri və lobbiçiliyə görə 5 əsas lobbi qrupuna malik olan erməni diasporunun keçdiyi yol çox maraqlıdır.\nErmənilərin Amerika ilə tanışlığı 1810-cu ildən başlayır. Amerika ilə Türkiyə əlaqələri inkişaf etdikcə zəngin erməni tacirləri hissə-hissə Amerikaya köçməyə başladılar. Ermənilərin Amerikaya köçməsini isə missioner təşkilatlar təşkil edirdi. İlk əvvəllər ziyalı və varlı təbəqədən sonra erməni gəncləri və uşaqları bu ölkədə yaşamaq, təhsil almaq üçün mühacirət edirlər.\nErmənilərin Amerika vətəndaşlıq alması digər etnik qruplardan daha asan olurdu. 1840-cı ildə Amerikanın nüfuzlu universitetlərində erməni gənclər təhsil alırdılar. Onlar xüsusi olaraq Nay Tah-ümumerməni məsələsi üçün hazırlanırdılar. Məhz bu ermənilər gələcəkdə Türkiyədə və Qafqazdakı qırğınların təşkilatçıları idilər.\n1840-1910-cu ildə tərkibi ziyalı, tacir, həkimlərdən ibarət 10 min erməni Amerikada qeydiyyatda idi. 1915-ci ildən sonra Amerikaya axını güclənən ermənilər onlara yaradılan şəraitdən istifadə edərək diasporlarını formalaşdıra bildilər.\nBu tarixdə 25 min erməni Amerikanın Qərb sahillərində məskunlaşdı. Ölkə prezidenti Vudra Vilsonun ermənilərə xüsusi rəğbəti var idi və bu rəğbət onun anti-türk baxışlarından yaranmışdır.\n1965-ci ildə Liberal mühacirət qanunlarının qəbul olunması ilə digər etnik qruplar kimi ermənilərin də bu ölkəyə axını başlandı. Yaxın Şərq və Rusiya bölgəsindən Amerikaya gələn ermənilər burada qüvvətli diaspora tərəfindən qarşılanır, işlə və evlə təmin olunurdu. Bir-birlərilə sıx əlaqə quran ermənilər diasporun qüvvətlənməsi istiqamətində işlərin cəmləşdirdilər. Əlaqələndirici rolunda isə erməni kilsəsi çıxış edir. Kilsə burada ümumerməni fonduna rəhbərlik edir, maliyyə toplanmasını təşkil edir, ideoloji iş aparır.\nMaccarycentc Armenian Evangelical Churchov martyrs, 1889-cu ildə Rod-Aylender Armenian EUPN Rates Evangelical Church və s. ilə daim əlaqə saxlamaqla lobbiçilik fəaliyyətində “xeyir-dua” alırlar.\nBura məktəblərin açılması, kitabxanaların qurulmasını da daxil etmək olar.\nAmerika erməniləri milli komitəsi Amerikan erməni assambleyasına nisbətən daha çox nümayəndəlik və ofis şəbəkəsinə malikdir. Hər iki təşkilatın mənzil qərargahları Vaşinqtonda yerləşir həmçinin onlar Yerevanda və Xankəndində də ofislərə malikdirlər.\nAEMK ABŞ–ın 25 ştatında 45 filiala malik olmaqla yanaşı iki regional ofisə malikdir, bunlar Qərbdə Qlendeyl (Kaliforniya) və Şərqdə Utertaun (Massacusets) şəhərlərində yerləşən ofislərdi.\nBu təşkilatın Fransada, Böyük Britaniyada və İtaliyada da nümayəndəlikləri fəaliyyət göstərir, bir müddətdir ki AEMK Avropa Birliyi nəzdində nümayəndəyə də malikdir.\nErməni assambleyası mənzil qərargahdan savayı, Beverli Xillzdə (Kaliforniya) regional ofisə malikdir, bundan əlavə Kembridjdə “Erməni ağacı” layihəsi ilə məşğul olan kiçik ofis və Nyu-Yorkda BMT ilə bağlı olan məsələlərlə məşğul olan ofis fəaliyyət göstərir.\nAmerikanın erməni assambleyası özündə 10000 üzvü birləşdirərək üç milyon beş yüz min dollarlıq illik büdcəyə malikdir.\nHər iki təşkilat müxtəlif gənclər təşkilatlarının, mətbu orqanların və institutların təsisçisidir.\nAEMK aylıq “Zaqafqazye xronoloqiya” dərgisini dərc edir. Həmçinin, «Hairenik» və «Armenian weekly» qazetləri ilə yaxın əlaqələrə malikdir. Daşnaksütyun həftəlik «Azbarez» dərgisini nəşr etdirir.\nErməni assambleyası «Massis Weekly», «Armenian Liberty», «Snark New Agency» və «Armenian News» kimi KİV-lərlə yaxın əlaqələrə malikdir.\n1982-ci ildə Kembridjdə Zoryan institutu (Zoryan Institute) təsis edilir, bu institut Ermənistanın, erməni diasporunun və qondarma soyqırımın tədqiqi ilə məşğuldur.\n1997-ci ildə Erməni assambleyası qondarma soyqırımı daha yaxşı tədqiq və təbliğ etmək üşün “Erməni milli institutunu” (Armenian National Institute) təsis edmişdir.\nKilsənin başçılığı altında fəaliyyət göstərən Erməni diasporu istənilən məsələni öz xeyrlərinə dəyişə bilər. Erməni diasporunun gücü isə 2003-cü ildə məlum oldu. Ədliyyə Nazirliyinin Ermənistanı terroru dəstəkləyən dövlətlər sırasına aid etməsi lobbini hərəkətə gətirdi. Nəticədə nazirlik öz qərarını dəyişməli oldu. Erməni diasporu sayəsində hər il ABŞ Ermənistan üçün külli miqdarda maliyyə yardımı ayırır. Amerikada erməni diaspor təşkilatlarının fəaliyyətini də xüsusi qeyd etmək lazımdır. Diaspor təşkilatların lobbiçilik fəaliyyətilə yanaşı, mədəni, elmi, ictimai işlərlə məşğul olurlar.